title: Kemin uimahalli

text: Kemin uimahallin palveluihin kuuluvat allasosaston lisäksi kuntosali, tilaussauna, kahvio ja neuvontapiste.


title: Churchill College

text: Churchill College on yksi Cambridgen yliopiston 31 collegesta. Perustettavan collegen tueksi luotiin vuonna 1958 säätiö, jonka johdossa oli Sir Winston Churchill. Kuningatar Elisabet II myönsi kuninkaallisen erioikeuden collegen perustamiseksi vuonna 1960.


title: Churchill College

text: Vuonna 1972 Churchill, Clare ja King's College alkoivat ensimmäisinä miespuolisten perustutkinto-opiskelijoiden collegeina hyväksyä myös naisia opiskelijoiksi.


title: Pakkala (täsmennyssivu)

text: Pakkala voi tarkoittaa seuraavia:


title: Epäilyksen varjossa

text: Epäilyksen varjossa ("The Rich Man's Wife") on yhdysvaltalainen jännityselokuva vuodelta 1996. Sen ohjasi Amy Holden Jones, ja siinä esiintyivät muun muassa Halle Berry, Christopher McDonald, Clive Owen ja Peter Greene.


title: Musaios Ateenalainen

text: Musaios Ateenalainen () oli puolimyyttinen kreikkalainen runoilija, näkijä ja pappi, joka kirjoitti attikalaisiin kultteihin liittyvää runoutta.


title: Musaios Ateenalainen

text: Myyteissä Musaios esitetään muun muassa Orfeuksen pojaksi tai oppilaaksi. Diogenes Laertioksen mukaan Musaios oli Eumolpoksen poika, ja ensimmäinen, joka kertoi jumalten syntyperästä. Diogeneen mukaan tämä opetti, että kaikki on saanut alkunsa yhdestä alkuperästä, ja palaa hajottuaan takaisin siihen.


title: Musaios Ateenalainen

text: Musaios kirjoitti hymnejä, proosamuotoisia tutkielmia ja oraakkelinvastauksia. Musaioksen nimi yhdistetään erilaisiin attikalaisiin kultteihin ja erityisesti Eleusiin mysteereiden Demeterin kulttiin liittyviin runoihin ja käytäntöihin. Legendan mukaan hän toimi kultin johtajana Herakleen aikoihin.


title: Musaios Ateenalainen

text: Diogeneen mukaan Musaios kuoli Faleronissa. Pausanias kertoo, että hänet haudattiin Museion-kukkulalle Ateenan Akropoliin lounaispuolelle.


title: Musaios Ateenalainen

text: Musaioksen teoksiksi mainitaan muun muassa seuraavat:Herodotos kertoo, että Onomakritos kokosi Musaioksen oraakkelinlausumat yhteen Peisistratoksen aikana, mutta lisäili niihin myös omiaan. Herodotoksen mukaan Lasos Hermionelainen havaitsi väärennökset.


title: Musaios Ateenalainen

text: Musaioksen teoksista on säilynyt vain katkelmia myöhemmillä kirjailijoilla, kuten Pausanias, Platon, Klemens Aleksandrialainen, Filostratos ja Aristoteles.


title: Musaios

text: Musaios (, ) on antiikin kreikkalainen nimi, joka voi viitata seuraaviin henkilöihin:


title: Eteläamerikanlokki

text: Eteläamerikanlokki ("Larus maculipennis"), myös "Chroicocephalus maculipennis", on eteläamerikkalainen lokki. Sen elinympäristö käsittää mantereen eteläosan Chilen keskiosista ja Uruguaysta Tulimaahan ja Falklandsaarille, mahdollisesti myös Brasilian kaakkoiskolkan. Lajin holotyypin kuvaili Martin Lichtenstein Montevideosta 1823.


title: Epäviralliset jääkiekon Euroopan-mestaruuskilpailut 1940

text:
Talviolympialaiset 1940 piti usean mutkan (Sapporo, St. Moritz) jälkeen järjestää vuoden 1936 tapaan Garmisch-Partenkirchenissä. Maailmansodan puhkeaminen esti kuitenkin olympialaisten järjestämisen kokonaan. Saksassa järjestettiin kuitenkin Kansainvälinen talviurheiluviikko, jossa myös jääkiekkoilu oli ohjelmassa. Ottelut pelattiin 1.-4. helmikuuta.
Sodan johdosta osanottajajoukko oli hyvin rajallinen, joten virallista EM-arvoa kisoille ei tietenkään voi antaa.


title: Kalifornianlokki

text: Kalifornianlokki ("Larus livens") on Meksikon luoteisosassa Kalifornianlahdella elävä lokki. Sitä tavataan harvinaisena myös Etelä-Kaliforniassa. Lajin holotyypin kuvaili Jonathan Dwight Isla San Josésta 1871.


title: Epäviralliset jääkiekon Euroopan-mestaruuskilpailut 1941

text: Kansainvälinen talviurheiluviikko 1941 pidettiin 19.-23. helmikuuta Garmisch-Partenkirchenissä. Kilpailujen jääkiekkoturnausta pidettiin epävirallisena EM-kilpailuna .


title: Jonathan Dwight

text: Jonathan Dwight (8. joulukuuta 1858 New York – 22. helmikuuta 1929 New York) oli yhdysvaltalainen lintutieteilijä.


title: Jonathan Dwight

text: Dwightin vanhemmat olivat Jonathan ja Julia Lawrence (Hasbrouck) Dwight. Hän meni opiskelemaan Harvardiin vuonna 1876 ja valmistui 1880. Seuraavat vuodet hän teki töitä ja omisti kesänsä tutkimusretkille Kanadaan. 1889 Dwight liittyi New Yorkin Kansalliskaartiin ja sen lääkintäjoukkoihin. Hän kiinnostui lääketieteestä ja meni opiskelemaan lääketiedettä Columbian yliopistoon, josta valmistui 1893. Hän työskenteli sitten joitakin vuosia New York Hospitalissa ja piti samaan aikaan yksityispraktiikkaa, josta hän lopulta luopui omistaakseen enemmän aikaa lintutieteelle.


title: Jonathan Dwight

text: Dwight oli kiinnostunut lintujen sulkasadosta, jota hän tutki intensiivisisesti, ja julkaisi ensimmäisen tutkimuksensa aiheesta, "Sequence of Plumage and Moults of the Passerinc Birds of New York". Vuonna 1909 hän sai oman työhuoneen American Museum of Natural Historyn rakennuksesta, missä hän työskenteli museon lintukokoelman parissa.


title: Jonathan Dwight

text: Dwight valittiin American Ornithologists' Unionin jäseneksi 1886 ja toimi seuran puheenjohtajana 1923–1926 sekä hallituksen jäsenenä kaikkiaan 33 vuotta. Dwight oli kahdesti naimisissa, ensin 1901 Georgina Gertrude Rundlen kanssa, joka kuoli 1903, ja sitten 1914 Ethel Gordon Wishart Adamin kanssa.


title: Jonathan Dwight

text: Dwight nimesi linnuista kalifornianlokin sekä useita alalajeja.


title: Rogatica

text: Rogatica () on kunta ja sen samanniminen keskuspaikka Bosnia ja Hertsegovinan Serbitasavallassa. Kunnan pinta-ala on 664 neliökilometriä, ja siellä oli 21 812 asukasta vuonna 1991. Rogatica sijaitsee Sarajevosta 60 kilometriä koilliseen.


title: Olympus E-420

text: Olympus E-420 on kevyt 10 megapikselin järjestelmäkamera. Olympus julkaisi sen maaliskuussa 2008. E-420, kuten muutkin E-4xx-sarjan kameroita, mainostetaan ominaisuuksilla: pieni, kevyt ja helposti mukana kulkeva. Tämän sarjan kameroita pidettiin markkinoiden pienimpinä järjestelmäkameroina. Kameran objektiivien kiinnitys perustuu Four Thirds -standardiin, ja kameran ulkoiset mitat ovat 129,5 x 91 x 53 mm.


title: Olympus E-420

text: Edeltäjäänsä, E-410, nähden E-420 sisältää useita muutoksia:


title: Olympus E-420

text: Pelkän kamerarungon lisäksi E-420 on tarjolla neljän eri objektiivipakkauksen kanssa:


title: Vereštšaginon piiri

text: Vereštšaginon piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 1 621 neliökilometriä. Asukkaita on 43 500 henkeä (vuonna 2009).


title: Vereštšaginon piiri

text: Vereštšaginon piiri sijaitsee Permin aluepiirin länsiosassa. Pohjoisessa se rajoittu Sivan ja Karagain, idässä Nytvan ja etelässä Otšorin piireihin sekä lännessä Udmurtiaan. Pinta-alasta noin kolmannes on metsää. Hyötykaivannaisia ovat kalkkikivi ja merkeli.


title: Vereštšaginon piiri

text: Piiriin kuuluu Vereštšaginon kaupunki sekä kuusi maalaiskuntaa: Boroduli, Nižneje Galino, Putino, Sepytš, Voznesenskoje ja Zjukaika. Hallinnollinen keskus on Vereštšagino. Asutuskeskuksia on yhteensä 169.


title: Vereštšaginon piiri

text: Asukkaista on vuoden 2002 väestönlaskennan mukaan 94,9 % venäläisiä, 2 % udmurtteja ja 1,1 % komipermjakkeja. Kaupunkiväestön osuus on 52,3 %.


title: Vereštšaginon piiri

text: Piirin kautta kulkee Iževsk ja Kirovin sekä Permin välinen rautatie. Seudulla on rautatieliikennettä palvelevia yrityksiä, trikootehdas ja elintarviketeollisuutta. Maatalous on erikoistunut maidon ja lihan tuotantoon.


title: Vereštšaginon piiri

text: Piirissä toimii maatalous- ja osuustoimintateknikumit, lasten luomistyön keskus, kolme musiikkikoulua, kulttuuri- ja vapaa-ajankeskuksia, kirjastolaitos, kotiseutumuseo ja Sepytšin kansatieteellinen museo. Paikallislehtenä ilmestyy "Zarja" (”Aamunkoitto”).


title: Otšorin piiri

text: Otšorin piiri () kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 1 330 neliökilometriä. Asukkaita on 24 600 henkeä (vuonna 2009).


title: Otšorin piiri

text: Otšorin piiri sijaitsee Permin aluepiirin länsiosassa. Pohjoisessa se rajoittuu Vereštšaginon, idässä Nytvan ja Ohanskin, etelässä Bolšaja Sosnovan piireihin sekä lännessä Udmurtiaan. Pinta-alasta 48 % on metsää. Hyötykaivannaisia ovat kalkkikivi, savi, sora, turve ja kaoliini.


title: Otšorin piiri

text: Piiriin kuuluu Otšorin kaupunki, Pavlovskin kaupunkimainen taajama (kaupunkikunta) sekä kolme maalaiskuntaa: Kiprino, Novovoznesensk ja Speškovo. Hallinnollinen keskus on Otšor. Asutuskeskuksia on yhteensä 76.


title: Otšorin piiri

text: Asukkaista on vuoden 2002 väestönlaskennan mukaan 95 % venäläisiä ja 1,2 % udmurtteja. Kaupunkiväestön osuus on 74,6 %.


title: Otšorin piiri

text: Piirin kautta kulkee Permin ja Udmurtian välinen asfaltoitu maantie. Otšorissa ja Pavlovskissa on konepajateollisuutta. Maatalous on erikoistunut maidon ja lihan tuotantoon sekä viljan ja rehukasvien viljelyyn. Lisäksi harjoitetaan puunhankintaa ja -jalostusta.


title: Otšorin piiri

text: Piirissä toimii ammattikoulu, Iževskin juridisen opiston filiaali, lasten luomistyön keskus, taidekoulu, musiikkikoulu, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Otšorski krai" (”Otšorin seutu”).


title: Otšorin piiri

text: Seudulla on arkeologisia muistomerkkejä. Nähtävyyksiin kuuluvat Otšorin ja Pavlovskin ortodoksiset kirkot ja historialliset rakennukset.


title: Punainen mekko

text: Punainen mekko on Elina Tiilikan esikoisromaani. Teoksen on julkaissut Gummerus vuonna 2010. Kirja kertoo Noorasta, joka päättää rahan puutteessa ryhtyä prostituoiduksi.


title: Punainen mekko

text: Kirjan päähenkilö päätyy alalle kokeilunhalusta ja toteaa työllä saavan helposti rahaa. Asiakkaita on tarjolla enemmän kuin ehtii ottaa vastaan. Pelkällä lukiokoulutuksella päähenkilö ei ollut saanut mieleisiään töitä, ja hänelle tarjotut siivoojan työt tuntuivat turhilta ja tylsiltä. Prostituutiota ei moralisoida kirjassa, mutta se käsittelee sen mukanaan tuomia kielteisiä vaikutuksia nuoren naisen elämään, itsearvostukseen ja minäkuvaan.


title: Muinaisusko

text: Muinaisusko on jonkin kansan "alkuperäinen" etninen uskonto tai maailmankuva. Se on edeltänyt uskontoa, joka on saapunut mahdollisen lähetystyön mukana. Kun muinaisuskon maailmankuva sekoittuu lähetysuskonnon kuten kristinuskon kulttuurielementtien kanssa, syntyy synkretistinen kansanusko.


title: Friskalanlahti

text: Friskalanlahti on Turun Hirvensalossa sijaitseva kansallisesti tärkeä lintuvesi. Se kuuluu sekä Natura 2000-suojelualueverkostoon että FINIBA-verkostoon.


title: Friskalanlahti

text: Friskalanlahti sijaitsee Hirvensalon kaakkoisosassa, Friskalan kartanon kaakkoispuolella. Se on matala, umpeenkasvava, ruovikkoinen merenlahti, ja sen pinta-ala on noin sata hehtaaria. Lahden rannalla on 12 hehtaarin laajuinen luonnonsuojelualue. Lahden rantaniityillä on laidunnettu lihakarjaa vuodesta 1989 lähtien. Laitumien laajuus oli noin 51 hehtaaria vuonna 2007.


title: Friskalanlahti

text: Friskalanlahden pesimälinnusto on selvitetty useita kertoja. Ruovikoitumisen myötä ovat lisääntyneet lajit, jotka suosivat tiheitä ruovikoita, kuten kerttuset, pajusirkku ja viiksitimali. Laidunnuksen ansiosta avoimina pysyneillä rantaniityillä pesii runsas avomaalinnusto, joista runsaimpia ovat niittykirvinen, kiuru, pensastasku, keltavästäräkki ja västäräkki. Kahlaajista lahdella pesivät vakituisesti enää vain taivaanvuohi ja punajalkaviklo, sekä epäsäännöllisesti töyhtöhyyppä, rantasipi ja pikkutylli.


title: Keisarilokki

text: Keisarilokki ("Larus pacificus") on Australian kotoperäinen lokkilaji. Sen esiintymisalue ulottuu Länsi-Australian Shark Baystä itärannikon Victoriaan, Tasmaniaan ja Kangaroo Islandille. Siitä tunnetaan kaksi alalajia. Lajin holotyypin kuvaili John Latham Uudesta Etelä-Walesista vuonna 1801. Keisarilokilla on heimonsa kookkain nokka. Tämä 63 cm pituiseksi kasvava lokki etsii ruokansa merenrannoilta. Se sukeltelee ravinnokseen kaloja, mustekaloja, rapuja ja muita meren eläviä. Keisarilokki on oppinut hyödyntämään rantakiviä suurten rapujen kuorien rikottamiseen. Myös linnun munat ja poikaset kuuluvat sen ruokavalioon. Keisarilokki elää pienissä yhdyskunnissa tai pareittain; se on satunnainen sisämaassa. Se rakentaa pesänsä pensaan tai kallion alle, joka koostuu heinistä ja muista kasveista.


title: Keltajalkalokki

text: Keltajalkalokki ("Larus belcheri") on eteläamerikkalainen lokki. Sen elinympäristö käsittää rannikkokaistaleen Pohjois-Perun Libertadista Pohjois-Chilen Tarapacáan. Lajin holotyypin kuvaili Nicholas Aylward Vigors mahdollisesti Perusta 1829. Laji on nimetty brittiläisen tutkimusmatkailijan Edward Belcherin kunniaksi.


title: Stanisław Poniatowski (1676–1762)

text: Stanisław Poniatowski (15./16. syyskuuta 1676 Chojnik tai Dereczyn, Puola – 2. elokuuta 1762 Ryki, Puola) oli puolalais-liettualainen aatelinen, sotilasjohtaja ja valtion virkamies, Ruotsin armeijan kenraali.


title: Stanisław Poniatowski (1676–1762)

text: Poniatowski syntyi Szlachta-aateliseen perheeseen, joka ei tosin ollut säätynsä rikkaimpia tai maineikkaammasta päästä. Hän palveli Itävallan armeijassa kenraali Michal Franciszek Sapiehan joukoissa Osmanien valtakunnan turkkilaisia vastaan käydyssä sodassa. Puolan kruunusta käydyssä taistelussa hän oli Ruotsin kuninkaan Kaarle XII:n nimittämän ehdokkaan Stanisław Leszczyńskin tukija August II Väkevää vastaan. Hänestä tuli Ruotsin armeijan kenraali ja vuonna 1709 hän osallistui Pultavan taisteluun, jossa pelasti Kaarle XII:n hengen ruotsalaisten kärsittyä suuren tappion keisari Pietari Suuren johtamaa venäläisarmeijaa vastaan. Kaarle XII pakeni Osmanien valtakuntaan, jossa Poniatowskin aikaisemmin turkkilaisista hankkimista kokemuksista oli hyötyä. Poniatowskista tuli Kaarlen luotetuin lähettiläs tämän pyrkimyksissä saada osmanit mukaan suureen Pohjan sotaan. Turkkilaiset julistivatkin sodan Venäjälle ja voittivat Pietarin joukot Prutin taistelussa kesällä 1711. Palattuaan Osmanien valtakunnasta Kaarle XII nimitti Poniatowskin tuolloin alaisuuteensa kuuluneen saksalaisen Zweibrückenin kuvernööriksi.


title: Stanisław Poniatowski (1676–1762)

text: Kaarlen kuoltua 1719 Poniatowski teki oman rauhansa August II Väkevän sekä Venäjän kanssa. Hän onnistui voittamaan Puolan kuninkaan luottamuksen ja toimi useissa diplomaattisissa tehtävissä. Hän solmi avioliiton Liettuan apulaiskanslerin tyttären Konstancja Czartoryskan kanssa. Tämän sukulaisuussuhteiden ansiosta Poniatowski eteni Liettuan varainhoitajan asemaan 1722. Puolan perimyssodassa 1733 Poniatowski tuki alkuun Stanisław Leszczyńskia, mutta kääntyi pian August III:n puolelle. Myöhemmin Poniatowski toimi mm. Krakovan kastellaanina.


title: Stanisław Poniatowski (1676–1762)

text: Poniatowski oli Puolan kuninkaan Stanislaus II Poniatowskin isä. Hän kuoli 85-vuotiaana Rykissa, Puolassa.


title: Työväen olympialaisten talvikisat 1931

text: Työväen olympialaisten talvikisat 1931 järjestettiin Mürzzuschlagissa, Itävallassa 5.–8. helmikuuta.


title: Työväen olympialaisten talvikisat 1931

text: Kisoihin osallistui seitsemän maata.


title: Työväen olympialaisten talvikisat 1931

text:
Paras ei-suomalainen oli Tsekko-Aussigia edustanut Walter Dressler, 10. ajalla 59.34
Samalla hiihdetyssä yhdistetyn kisassa hiihti Saksan Max Hess ajan 59.18


title: Työväen olympialaisten talvikisat 1931

text: Seitsemän kilpailijaa keskeytti suksien katkeamisen ja siteitten rikkoutumisen vuoksi.


title: Työväen olympialaisten talvikisat 1931

text: Kaikkiaan suoritti matkan loppuun 37 miestä.


title: Työväen olympialaisten talvikisat 1931

text: 33 ilmoittautuneesta 32 kilpaili ja kaikki hiihtivät loppuun.


title: Työväen olympialaisten talvikisat 1931

text: Miesten 30 km hiihto jäi hiihtämättä luonnonesteiden vuoksi.


title: Työväen olympialaisten talvikisat 1931

text: Kilpailijoita 29. Kisa käsitti koekierroksen ja 3 kilpailuhyppyä.


title: Työväen olympialaisten talvikisat 1931

text: Kalle Flinck kaatui pari kertaa ja keskeytti 7000 metriä luisteltuaan.


title: Stanisław Poniatowski

text: Stanisław Poniatowski voi tarkoittaa seuraavia henkilöitä:


title: Johnny Quick

text: Johnny Quick on nimi kahdelle eri DC Comicsin kustantamalle sarjakuvahahmolle. Heistä ensimmäinen Jonathan Chambers on sankari, jonka loi Mort Weisinger. Se esiintyi ensi kerran More Fun Comicsin numerossa 71, vuonna 1941. Toinen Johnny Quick teki ensiesiintymisensä Justice League of America sarjakuvan numerossa 29, vuonna 1964. Kyseinen versio on rikollinen ja pahaversio Salamasta, joka on kotoisin rinnakkaisuniversumista Earth-Three maailmasta. Hahmon loivat Gardner Fox ja Mike Sekowsky.


title: Johnny Quick

text: Johnny Chambersin suojatti professori Gill kehitti supernopeuden kaavakkeen löydettyään siihen tarvittavat tiedot egyptiläisen kuninkaan hautakammiosta. Gill kertoi kaavan Chambersille ja toivoi hänestä tulevan supersankari. Chambers hyväksyi tämän ja ryhtyi taistelemaan rikollisia vastaan nimellä Johnny Quick. Hän taisteli ensimmäisen Salaman Jay Garrickin kanssa toisessa maailmansodassa All-Star Squadron ryhmässä. Sittemmin 1942 Chambers meni naimisiin Liberty Bellen kanssa, joka oli myös yksi ryhmän jäsenistä. He saivat tyttären, Jessen, joka käytti isänsä supernopeuden kaavaketta tullakseen sankariksi isänsä tavoin.


title: Johnny Quick

text: Johnny Quick lopetti sankarityöt, mutta on tarvittaessa palannut eläkkeeltä auttamaan muita sankareita. Hänellä on myös pitkä ystävämielinen yhteenotto Max Mercuryn kanssa, koska ei uskonut myyttiseen supernopeuteen, kunnes hän taisteli Savitaria vastaan.


title: Johnny Quick

text: Johnny Quick esiintyi ensimmäisen kerran animaatioleokuvassa vuonna 2010 issa, jossa hahmon äänenä toimi James Patrick Stuart.


title: Johnny Quick

text: Hahmo perustui pahaan versioon, joka oli sarjakuvan tavoin kotoisin rinnakkaisuniversumista. Se puhui australialaisaksentilla ja oli yksi Crime Syndicaten jäsenistä. Elokuvan aikana se auttoi Batmania menemään portaalin läpi toiseen ulottuvuuteen, jossa Owlman oli virittämässä pommia.


title: Serbian kuningaskunta

text: Serbian kuningaskunta () on historiallinen valtio, joka syntyi vuonna 1882, kun Serbian ruhtinaskunnan hallitsija kruunattiin Serbian kuninkaaksi nimellä Milan I. Serbian kuningaskunta lakkasi olemasta joulukuussa 1918, jolloin siitä ja sitä ympäröineistä alueista muodostettiin Serbien, kroaattien ja sloveenien kuningaskunta, joka uudelleennimettiin vuonna 1929 Jugoslavian kuningaskunnaksi. Serbian kuningashuone ja hallitus jatkoivat vallassa uudessa Jugoslavian valtiossa.


title: Bill W.

text: William Griffith Wilson eli Bill W. (26. marraskuuta 1895 East Dorset, Vermont – 24. tammikuuta 1971 Miami) oli 12 askeleen ohjelman kehittäjä ja AA:n perustaja. Hän oli itse alkoholisti, joka oli aloittanut alkoholinkäytön ollessaan 22-vuotias sotilas. Hän koki hengellisen herätyksen ja raitistui vuonna 1934.


title: Bill W.

text: Bill W. varttui Vermontissa. Hän oli 10-vuotias, kun hänen runsaasti juonut isänsä lähti Kanadaan ja äitinsä Bostoniin. Lasta kasvattivat tämän jälkeen äidin vanhemmat. Bill W. meni vuonna 1918 naimisiin Lois Burnhamin kanssa. Hän toimi liikemiehenä, mutta alkoholi vaikutti tuhoisasti sekä hänen terveyteensä että uraansa. Hän päätyi neljästi sairaalaan alkoholiongelmaansa liittyvistä syistä. Raitistuneen ystävänsä innoittamana hän meni Oxford Groupin kokouksiin. Hän onnistui saamaan myös erään tri Robert Smithin pysymään raittiina kanssaan, ja AA syntyi virallisesti 10. kesäkuuta 1935. AA perustettiin siihen ajatukseen, jonka mukaan vain alkoholisti voisi auttaa toista.


title: Bill W.

text: Bill W:n vaimo perusti Al-Anonin alkoholistien perheitä varten.


title: Bill W.

text: Tupakointia Bill W. jatkoi, ja hän kuoli Miamissa keuhkokuumeen ja emfyseeman seurauksena. Hänen kehittämänsä 12 askeleen ohjelma on auttanut miljoonia raittiuteen. Ohjelmaa on sovellettu myös muihin riippuvuuksiin.


title: Kiinannaurulokki

text: Kiinannaurulokki ("Larus saundersi", myös "Saundersilarus saundersi") on itäkiinalainen lokkilaji. Sen esiintymisalue ulottuu Liaoningistä Jiangsuun. Se talvehtii Etelä-Koreasta Japaniin ja Pohjois-Vietnamiin ulottuvalla alueella. Lajin holotyypin kuvaili Robert Swinhoe Fujianista vuonna 1871.


title: Mongolianlokki

text: Mongolianlokki ("Larus relictus"), myös "Ichthyaetus relictus", on keskiaasialainen uhanalainen lokki. Se elää Mongoliassa, Kiinassa, Kazakstanissa ja Venäjällä. Pääosa noin 10 000 yksilön kannasta elää Kiinassa, Mongoliassa muutamassa paikassa, Kazakstanissa yhdessä, joskus kahdessa paikassa, ja Venäjällä vain yhdessä paikassa. Sen talvehtimisalueet tunnetaan huonosti, mutta havaintoja on ainakin Etelä-Koreasta Vietnamiin ulottuvalla alueella. Lajin holotyypin kuvaili Einar Lönnberg Sisä-Mongoliasta 1931.


title: Alexandra Daddario

text: Alexandra Anna Daddario (s. 16. maaliskuuta 1986) on yhdysvaltalainen näyttelijä. Hän on esiintynyt muun muassa televisiosarjoissa "All My Children" (2002–2003), "Kovat kaulassa" (2009–2011) ja "True Detective" (2014) sekä elokuvissa "The Squid and the Whale" (2005), "The Hottest State" (2006), "" (2010), "Hall Pass – lupa rellestää" (2011), "" (2013) ja "San Andreas" (2015). Hän esiintyi myös Imagine Dragonsin musiikkivideolla vuoden 2012 lopulla.


title: Alexandra Daddario

text: Daddario syntyi New Yorkissa ja hänen vanhempansa ovat juristeja.


title: Ohotanlokki

text: Ohotanlokki ("Larus schistisagus") on itäaasialainen lokkilaji. Sen esiintymisalue käsittää Venäjän kaukoidän Kamtšatkan niemimaalta Navarinin niemeen ja Vladivostokiin, sekä Japanin Honshūn koillisosan ja Hokkaidōn. Lajin holotyypin kuvaili Leonhard Hess Stejneger Kamtšatkalta 1884. Lajista on Suomessa yksi havainto, Espoossa 3.11.2012.


title: Peter Östman

text:
Peter Johan Östman (s. 16. joulukuuta 1961 Luoto) on suomalainen poliitikko.
Östman valittiin vuonna 2011 kansanedustajaksi Vaasan vaalipiiristä ja kristillisdemokraattisen eduskuntaryhmän puheenjohtajaksi. Tätä ennen hän toimi vuodesta 2009 kristillisdemokraattien puoluesihteerinä, edellisen puoluesihteerin Sari Essayahin tultua valituksi Euroopan parlamenttiin. Ennen puoluesihteeriyttä hän kuului puolueensa varapuheenjohtajistoon, 2004–2005 neljäntenä puheenjohtajana ja 2005–2009 ensimmäisenä varapuheenjohtajana. Hän on ollut vuosina 1997–2017 Pedersören kunnan ja vuodesta 2017 Luodon kunnanvaltuuston jäsen. Vuosina 2000–2006 hän toimi kristillisdemokraattien ruotsinkielisen järjestön puheenjohtajana.


title: Peter Östman

text: Östman nimettiin Kristillisdemokraattien ehdokkaaksi EU-vaaleihin 2014, mutta 4 528 ääntä ei riittänyt valituksi tulemiseen.


title: Peter Östman

text: Östman kannattaa holokaustin kiistämisen kieltämistä lailla.


title: Peter Östman

text: Östman on ollut naimisissa vuodesta 1982. Hänellä on vaimonsa Katarinan kanssa kaksi lasta, molemmat poikia.


title: Shemale

text: Shemale on seksityön ja aikuisviihdeteollisuuden yhteydessä käytetty termi, jolla viitataan yleensä niihin transsukupuolisiin naisiin, jotka ovat korjanneet sukupuolensa miespuolisesta naispuoliseksi, mutta joilla on kehoa feminisoivista hormonaalisista ja kirurgisista korjaushoidoista huolimatta vielä jäljellä siitin. Transsukupuolisten keskuudessa termi koetaan yleisesti alentavana ja pejoratiivisena, sillä se esimerkiksi automaattisesti viittaisi henkilön työskentelevän seksityön tai aikuisviihdeteollisuuden parissa.


title: Michael Jackson’s This Is It

text: Michael Jackson's This Is It (myös pelkkä This Is It) on vuonna 2009 julkaistu dokumentti-/konserttielokuva, jonka ohjasi Kenny Ortega. Elokuvassa nähdään Michael Jackson harjoittelemassa ja valmistautumassa This Is It -konserttisarjaansa varten, joka ei koskaan toteutunut Jacksonin menehdyttyä sydämenpysähdykseen 25. kesäkuuta 2009, kolme viikkoa ennen ensimmäisen konsertin alkua. Elokuva tuotti elokuvatattereiden lipunmyynnillä yli 260 miljoonaa dollaria, mikä tekee siitä maailman menestyneimmän dokumentti- ja konserttielokuvan.


title: Michael Jackson’s This Is It

text: Elokuva koostuu materiaalista, jossa Jackson harjoittelee esiintymistä ja ohjaa tiimiänsä sekä lyhyistä "behind the scenes" -materiaaleista, jotka keskittyvät tanssioihin sekä suunniteltuihin vaatteisiin, joita oli tarkoitus käyttää konserttisarjassa. Kenny Ortegan mukaan kuvattua materiaalia ei ollut koskaan tarkoitus julkaista, mutta Jacksonin kuoleman johdosta Ortega halusi tuoda faneille mahdollisuuden nähdä millainen konserttisarjasta olisi tullut, jos se olisi toteutunut. Ortega omisti elokuvan Jacksonin kolmelle lapselle. Elokuvan materiaali kuvattiin Staples Center -areenalla ja The Forumissa Los Angelesissa, Kaliforniassa.


title: Michael Jackson’s This Is It

text: Albumi nimeltä This Is It julkaistiin 26. lokakuuta 2009. Albumi debytoi listaykkösenä Billboard 200 -listalla myyden 373,000 kappaletta ensimmäisellä viikolla julkaisusta. Tähän mennessä sitä on myyty yli 5 miljoonaa kappaletta maailmanlaajuisesti. Albumi sisältää Jacksonin kappaleita siinä järjestyksessä kuin ne esiintyvät elokuvassa. Albumin toinen levy sisältää ennen julkaisemattomia versioita muutamista Jacksonin kappaleista sekä puhutun "Planet Earth" -runon. Albumin mukana tulee 36-sivun vihko, jossa on kuvia Jacksonista harjoittelemassa This Is It -konserttisarjaa varten.


title: Michael Jackson’s This Is It

text: "This Is It" julkaistiin DVD:lle ja Blu-raylle Pohjois-Amerikassa 26. tammikuuta 2010. Elokuvaa myytiin Yhdysvalloissa 1,5 miljoonaa kappaletta ensimmäisellä viikolla julkaisusta, tehden samalla uuden ennätyksen musiikki DVD:itten ensimmäisen viikon myynteihin. Elokuva julkaistiin samana päivänä Japanissa, missä elokuva teki myös uuden ennätyksen tuottaen 18 miljoonaa dollaria ensimmäisenä päivänä julkaisusta. Aikaisemmin ennätystä piti hallussaan Ponyo -elokuva, joka tuotti 6.2 miljoonaa dollaria. Elokuva julkaistiin myöhemmin muissa maissa DVD:lle ja Blu-raylle 22. helmikuuta 2010 ja Australiassa ja Uudessa-Seelannissa 3. maaliskuuta 2010.


title: Earth Song

text: Earth Song on Michael Jacksonin kolmas single, joka julkaistiin "HIStory"-albumilta vuonna 1995.


title: Earth Song

text: Visionary Single


title: Earth Song

text:
Austria CD Single
UK CD #1


title: Earth Song

text: UK CD #2


title: Earth Song

text: LP Version


title: Kilvanajoa

text: Kilvanajoa on kuvateos, jonka aihepiiri on moottoriurheilu. Kuvat ovat peräisin Holger ja Marita Eklundin arkistosta 1950-luvulta alkaen aina 1990-luvulle. Eklundit olivat molemmat ammattivalokuvaajia. Holger Eklund työskenteli Moottoriurheilu-lehdessä ja Helsingin Sanomissa. Arkisto sisältää kaikkiaan puoli miljoonaa kuvaa tai negatiivia, ja niistä kirjaan on valikoitu promillen verran.


title: Kilvanajoa

text: Kriittikko pitää "Kilvanajoa"-teosta yhtenä talven vaikuttavimmista urheilukirjoista, ja toteaa myös, että teoksessa on kartettu perinteistä moottoriuheilukirjojen huumoria ja annettu kuvien puhua. Teoksen kuvat kertovat etupäässä kotimaisista moottoriurheilijoista ja tapahtumista, mutta mukana on kuvia myös merkittävistä ulkomaisista tähdistä ja myös muun muassa Monte Carlosta. Kuvien ohessa on kuvateksteinä tietoiskuja kuvan aihepiiristä.


title: Kilvanajoa

text: Teoksessa on kuva muun muassa Eläintarhan ajot päättäneestä Örjan Atterbergin kuolemaan johtaneesta turmasta.


title: Kilvanajoa

text: Teoksen on julkaissut vanhojen autojen talli Scuderia Naftalin, joka on saanut haltuunsa Eklundien arkiston. Talli on Historic Formula Vee -tiimi, jolla on hallussaan muun muassa Keke Rosbergin ensimmäinen iso formula Veemax Mk IV b 1970, jolla Rosberg ajoi 1972.


title: Maybe Tomorrow

text: Maybe Tomorrow on The Jackson 5 -yhtyeen neljäs studioalbumi.


title: Rullajarru

text: Rullajarru () on Shimanon tuotemerkki perinteisen käsikäyttöisen rumpujarrun muunnelmalle, jonka toiminta perustuu jarrukenkien puristamiseen jarrurumpua vasten epäkeskon avulla. Polkupyörän etu- ja takanapoihin tarkoitettua rullajarrua operoidaan normaalisti jarrukahvoista, joista voima johdetaan jarrulle jarruvaijerin välityksellä. Toisin kuin normaali rumpujarru, rullajarru voidaan helposti irrottaa navasta.


title: Rullajarru

text: Useimmat rullajarrut on varustettu tehonrajoittimella, ja niitä markkinoidaan toisinaan ”polkupyörien ABS-jarruina”. Osa valmistajista on pyrkinyt tarkoituksella vähentämään etenkin etunavoissa käytettävien rullajarrujen tehoa siitä aiheutuvan ylijarrutuksen vuoksi. Ylijarrutuksessa etujarru jarruttaa polkupyörän kulkua niin paljon, että takapyörä pyrkii nousemaan ylös. Tästä puolestaan aiheutuu kokonaisjarrutustehon väheneminen ja pahimmassa tapauksessa eteenpäin kaatuminen.


title: Goin’ Back to Indiana

text: Goin' Back to Indiana on The Jackson 5 -yhtyeen live/soundtrack -albumi heidän samannimisestä TV-spesiaalista, jonka ABC esitti 16. syyskuuta 1971.


title: Goin’ Back to Indiana

text: Albumi sisältää ennen julkaisemattomia kappaleita ("The Day Basketball Was Saved", "I Want to Take You Higher", "Feelin' Alright" ja "Walk On"), tosin ne ovat liveversioita, eikä studioversioita ole vieläkään julkaistu. Albumia myytiin maailmanlaajuisesti 2.6 miljoonaa kappaletta.


title: Henry Cavill

text: Henry William Dalgliesh Cavill (s. 5. toukokuuta 1983 Jersey, Kanaalisaaret, Yhdistynyt kuningaskunta) on brittiläinen näyttelijä ja malli. Hänet tunnetaan muun muassa rooleistaan Charles Brandonina televisiosarjassa "Tudors" (2007–2010) ja Teräsmiehenä Worlds of DC:n elokuvissa. Cavillin kerrotaan nyt olevan purkaneen sopimuksen Teräsmiehen näyttelemisestä eikä jatka hahmon näyttelyä.


title: Henry Cavill

text: Cavill syntyi Jerseyssä ja kävi St. Michael’s Preparatory School -koulua ennen siirtymistään Stowe School -kouluun, missä hän näytteli monissa esityksissä, ja missä hän omien sanojensa mukaan kertoo oppineensa rakastamaan näyttämöitä.


title: Lookin’ Through the Windows

text: Lookin' Through the Windows on The Jackson 5 -yhtyeen viides studioalbumi.


title: Destiny Tour

text: Destiny Tour oli The Jacksons -yhtyeen kiertue Destiny-albumin promoamista varten, joka pidettiin vuonna 1979. Yhtye esiintyi 123:ssa konsertissa.


title: Skywriter

text: Skywriter on The Jackson 5 -yhtyeen kuudes studioalbumi.


title: Jääpallon naisten maailmancup

text: Jääpallon naisten maailmancup on kansainvälinen naisten seurajoukkueiden jääpallokilpailu. Sitä hallinnoi Kansainvälinen jääpalloliitto. Naisten maailmancup järjestettiin ensimmäisen kerran 2003, ja se järjestetään vuosittain ennen sarjakauden alkamista Edsbynissä, Ruotsissa.


title: Bridgit Mendler

text: Bridgit Claire Mendler (s. 18. joulukuuta 1992 Washington, Yhdysvallat) on yhdysvaltalainen näyttelijä ja laulaja-lauluntekijä, joka tunnetaan parhaiten roolistaan Teddy Duncanina Disney Channelin komediasarjassa "Onnea matkaan, Charlie!" (2010–2014). Lisäksi Mendler on näytellyt muun muassa elokuvissa "Kettu repussa", "Lemonade Mouth" ja "Teini tuli taloon" sekä televisiosarjassa "Waverly Placen velhot".


title: Bridgit Mendler

text: Mendler syntyi Washingtonissa joulukuussa 1992. Ollessaan kahdeksanvuotias hän muutti perheensä kanssa Kalifornian Mill Valleyyn. Mendler kiinnostui näyttelemisestä jo lapsena ja alkoi esiintyä paikallisen teatterin näytelmissä ja musikaaleissa. 11–vuotiaana Mendler hankki agentin saadakseen parempia rooleja.


title: Bridgit Mendler

text: Vuonna 2004 Mendler sai ensimmäisen roolinsa intialaisessa animaatioelokuvassa "The Legend of Buddha", jossa hän toimi äänenä Lucy-hahmolle. 13-vuotiaana hän vieraili "General Hospital"–saippuasarjassa. Mendler toimi myös ääninäyttelijänä videopelissä "Bone: The Great Cow Race".


title: Bridgit Mendler

text: Vuonna 2007 Mendler debytoi valkokankaalla "Alice Upside Down"–elokuvassa, jossa esiintyivät myös Disney Channel-näyttelijät Alyson Stoner ja Lucas Grabeel.


title: Bridgit Mendler

text: Vuonna 2008 Mendler näytteli Lisi Harrisonin kirjasarjaan perustuvassa "The Clique" –nuortenelokuvassa. Hän oli myös sivuroolissa Lindsay Lohanin tähdittämässä romanttisessa komediassa "Kettu repussa". Vuonna 2009 Mendler valittiin Juliet Van Heusenin rooliin Disney Channelin nuortensarjaan "Waverly Placen velhot". Hänen hahmonsa vieraili sarjassa aina sen lopettamiseen saakka vuonna 2012.


title: Bridgit Mendler

text: Mendlerin läpimurto tapahtui 2010, kun Disney Channel kiinnitti hänet komediasarjan "Onnea matkaan, Charlie!" päärooliin. Seuraavana vuonna Mendler tähditti musikaalista draamaelokuvaa "Lemonade Mouth". Elokuva sai yli viisi miljoonaa katsojaa tv-ensi-illassaan.


title: Bridgit Mendler

text: Mendler lainasi äänensä vuoden 2011 elokuvaan "Beverly Hillsin hienostohauva 2". Hän myös palasi Teddyn rooliin televisioon tehdyssä "Good Luck Charlie, It's Christmas!" -elokuvassa. Seuraavana vuonna hän vieraili sarjoissa "House" ja "", sekä teki ääniroolin japanilaiseen animaatioelokuvaan "Kätkijät".


title: Bridgit Mendler

text: Vuonna 2015 NBC kiinnitti Mendlerin "Villi ja vapaa"–komediasarjan vakiorooliin toisesta kaudesta eteenpäin. Hänen hahmonsa Candace on epäonninen, mutta ikuinen optimisti.


title: Bridgit Mendler

text: Mendler toimi vokalistina 2007 julkaistun "Alice Upside Down" -elokuvan soundtrackillä Alyson Stonerin "Free Spirit" -kappaleelle. Hän esitti myös useita kappaleita "Lemonade Mouthin" soundtrackille. Niistä julkaistiin singlet "Somebody" ja "Determinate", joista molemmat sijoittuivat hyvin Billboard Hot 100 -listalla. "Beverly Hillsin hienostohauva 2" -elokuvaan Mendler äänitti kappaleen ”This Is My Paradise”, sekä kappaleen ”Summertime” "Kätkijöihin".


title: Bridgit Mendler

text: Mendler julkaisi debyyttialbuminsa "Hello My Name Is..." lokakuussa 2012 Hollywood Recordsin kautta. Albumi kipusi parhaimmillaan sijalle 30 Billboard 200–listalla. Kaikki kappaleet ovat Mendlerin kokonaan tai osittain itse kirjoittamia. Syksyllä 2012 Mendler aloitti maanlaajuisen konserttikiertueen albumin tukemiseksi, esiintyen pääasiassa musiikkifestivaaleilla ja joulukonserteissa.


title: Bridgit Mendler

text: Mendlerin debyyttialbumin esikoissingle ”Ready or Not” on hänen itsensä, Emanuel Kiriakoun ja Evan Bogartin käsialaa. Single menestyi kansainvälisesti ja myi platinaa Yhdysvalloissa ja Kanadassa. Albumin toinen single ”Hurricane” soitettiin ensimmäisen kerran radiossa 12. helmikuuta 2012. Single menestyi YouTubessa, myi Yhdysvalloissa kultaa ja sijoittui parhaimmillaan "Billboardin" Bubbling Under Hot 100 Singles -listan ensimmäiselle sijalle. Albumilta julkaistiin seuraavaksi kaksi promosingleä, ”Forgot to Laugh” ja ”Top of the World”.


title: Bridgit Mendler

text: Vuonna 2014 Mendler aloitti toisen kiertueensa, Summer Tourin, joka ulottui Yhdysvaltojen lisäksi myös Kanadaan. Tuolloin hän esitti kaksi uutta kappalettaan; parisuhteesta kertovan ”Fly to You” ja discovaikutteisen ”Deeper Shade of Us”.


title: Bridgit Mendler

text: Heinäkuussa 2015 Mendler vahvisti lähteneensä sopimusyhtiöstään Hollywood Recordsilta. Samassa yhteydessä hän kertoi levyttävänsä parhaillaan toista albumiaan itsenäisenä artistina. Mendler julkaisi EP-levyn "Nemesis" 18. marraskuuta 2016. Sen ensimmäinen single ”Atlantis” julkaistiin elokuussa iTunesissa.


title: Bridgit Mendler

text: Mendler on maininnut Bob Dylanin suurimmaksi musiikilliseksi vaikuttajakseen.


title: Bridgit Mendler

text: Mendler on aktiivinen hyväntekeväisyystyössä. Hän on ollut lahjoittajana useissa kehitysmaiden lasten auttamiseen liittyvissä kampanjoissa.


title: Bridgit Mendler

text: Bridgit Mendlerin vanhemmat ovat Sandy ja Charles Mendler. Hänellä on pikkuveli nimeltä Nick. Mendler alkoi seurustella näyttelijä Shane Harperin kanssa vuonna 2011. Marraskuussa 2015 Mendler kertoi päättäneensä suhteen.


title: Siperianharmaalokki

text: Siperianharmaalokki ("Larus vegae") on Koillis-Siperiassa elävä lokki, joka usein luokitellaan harmaalokin alalajiksi. Lajin holotyypin kuvaili Johan Axel Palmén Koillis-Siperiasta 1887.


title: Ugandan maanvyöry 2010

text: Ugandan maanvyöry 2010 tapahtui 1. maaliskuuta 2010 Bududan piirikunnassa, Ugandassa. Yli sata ihmistä kuoli, kun maanvyöry tuhosi kokonaisen kylän Elgon-vuoren rinteillä. Ugandan viranomaiset kertoivat seuraavana päivänä ainakin 300 ihmisen olevan edelleen kateissa.


title: Ugandan maanvyöry 2010

text: Normaalisti alkuvuosi on Ugandassa ja naapurimaassa Keniassa kuivaa kautta, mutta poikkeuksellisen rankat sateet olivat jatkuneet kahden kuukauden ajan ja pehmentäneet maaperää.


title: Émile Mpenza

text: Eka Basunga Lokonda "Émile" Mpenza (s. 4. heinäkuuta 1978 Bryssel, Belgia) on belgialainen jalkapalloilija. Hänellä on kongolaiset sukujuuret.


title: Émile Mpenza

text: Mpezan vanhempi veljensä Mbo on myös jalkapalloilija.


title: Émile Mpenza

text: Mpenza aloitti ammattilaisuransa belgialaisesta Kortrijkista, josta hän siirtyi Mouscronin kautta Standard Liègeen kaudeksi 1997–1998. Hän pelasi veljensä Mbon kanssa kaikissa kolmessa seuroissa. Vuonna 2000 hän siirtyi Saksan Bundesliigassa pelanneeseen Schalkeen, jossa vaihtokauppana Michaël Goossens matkasi belgialaisseuraan. Mpenzan pelasi hyvällä menestyksellä yhdessä keskikenttäpelaaja Marc Wilmotsin ja kärkipari Ebbe Sandin kanssa. Joukkue oli lähellä voittaa maan pääsarjamestaruuden, joka kuitenkin karkasi viimeisellä kierroksella Bayern Münchenille. Kolmen Schalkessa pelatun kauden jälkeen hän palasi Standard Liègeen, mutta jo seuraavalla 2004–2005 hän siirtyi Hamburgiin 2,5 miljoonan euron siirtokorvauksella. Tammikuussa 2006 hän teki sopimuksen qatarilaisen Al-Rayyanin kanssa.


title: Émile Mpenza

text: 16. tammikuuta 2007 Mpenza siirtyi englantilaiseen Manchester Cityyn. Ensimmäisen ottelunsa joukkueessa hän pelasi Wigania vastaan, kun hänet vaihdettiin kentälle Georgios Samarasiin. Hän teki ensimmäisen maalinsa 17. maaliskuuta 2007 ottelussa Middlesbroughia vastaan. Toisen maalinsa Mpenza teki vajaa kaksi viikkoa myöhemmin 30. maaliskuuta 2007 pelatussa Newcastle-ottelussa.


title: Émile Mpenza

text: Mpenzan sopimus manchesterilaisseurassa kattoi myös kauden 2007–2008. Ennen kauden alkua pelatussa harjoistusottelussa Doncasteria vastaan hän onnistui maalinteossa. Mpenza teki vielä kolme maalia Bristol Cityä, Fulhamia ja Newcastlea vastaan, ennen kuin hänet vapautettiin sopimuksestaan heinäkuussa 2008.


title: Émile Mpenza

text: 2. syyskuuta 2008 Mpenza siirtyi Englannin mestaruussarjassa pelanneeseen Plymouthiin. Hän teki ensiesiintymsisensä joukkueessa 13. syyskuuta 2008 ottelussa Norwich Cityä vastaan. Ensimmäisen maalinsa hän teki ottelussa Charltonia vastaan. Hän kärsi kuitenkin kauden aikana loukkaantumisista eikä hänellä tämän vuoksi tarjottu jatkosopimusta.


title: Émile Mpenza

text: Kesällä 2009 hän siirtyi sveitsiläiseen Sioniin yksivuotisella sopimuksella. Hän pelasi kauden aikana 31 ottelua ja teki niissä 21 maalia.


title: Émile Mpenza

text: Elokuussa 2010 Mpenza teki kolmivuotisen sopimuksen azerbaidžanilaisen Neftçin kanssa. Heinäkuussa 2012 Mpenza sai kuitenkin potkut joukkueesta ja oli sen jälkeen pitkään pelaamatta. 30. syyskuuta 2013 hän teki paluun Belgian kakkostasolla pelaavan Eendracht Aalstin joukkueen riveissä.


title: Émile Mpenza

text: Mpenza pelasi ensimmäisen ottelunsa Belgian maajoukkueessa vuonna 1997. Hän oli mukana yhdessä veljensä kanssa vuoden 1998 MM-kilpailuissa ja vuoden 2000 EM-kilpailuissa. Vuoden 2002 MM-kilpailut hän joutui jättämään väliin loukkaantumisen vuoksi.


title: Tiibetinlokki

text: Tiibetinlokki ("Larus brunnicephalus"), myös "Chroicocephalus brunnicephalus", on keskiaasialainen lokki. Sen elinympäristö käsittää Turkestanin, Kiinan ja Tiibetin vuoristot kolmen-neljän ja puolen kilometrin korkeudella. Se talvehtii eteläisen Aasian rannikoilla. Lajin holotyypin kuvaili Thomas C. Jerdon Intian länsirannikolta 1840.


title: New jack swing

text: New jack swing tai swingbeat on hybridi tyylilajeja 1980-luvulta ja 1990-luvulta, jossa yhdistyy hip hopin rytmit, samplet ja tuotantotekniikat nykyaikaiseen R&B:hen.


title: Armenianlokki

text: Armenianlokki ("Larus armenicus") on Kaukasuksella, Itä-Turkissa ja Luoteis-Iranissa elävä lokki. Lajin holotyypin kuvaili Sergei Buturlin Sevanjärveltä Armeniasta 1934.


title: ETOPS

text: ETOPS (lyhenne englannin kielen sanoista "Extended-range Twin-engine Operational Performance Standards") on Kansainvälisen siviili-ilmailujärjestön ICAO:n standardi ja suosituskäytäntö (SARP), jonka puitteissa kaksimoottoristen liikennelentokoneiden sallitaan lentää reiteillä, joilla ne ovat yli 60 minuutin lentoajan etäisyydellä lähimmästä hätä- tai varakentästä.


title: ETOPS

text: ETOPS sallii kaksimoottoristen konetyyppien kuten Airbus A300, A310, A320, A330 ja A350 sekä Boeing 737, 757, 767, 777 ja 787 että Tupolev Tu-204 lentää pitkänmatkan reittejä. Standardi ei ota erikseen huomioon lennetäänkö meren yllä tai kuinka pitkälti.


title: ETOPS

text: ETOPS saattaa korvautua uudemmalla LROPS eli "Long Range Operational Performance Standards" -säännöstöllä, jotka koskevat kaikkia liikennekoneita, eikä pelkästään kaksimoottorisia.


title: ETOPS

text: ETOPS-hyväksyntä on kaksivaiheinen. Ensiksi tietyn lentokone- ja moottorityypin yhdistelmän tulee täyttää perustason ETOPS-vaatimukset. Tätä kutsutaan ETOPS-tyyppihyväksynnäksi. Testit voivat sisältää toisen moottorin pysäyttämisen ilmassa ja lentämisen ainoastaan toisen moottorin turvin koko testin kestoajan. Usein nämä testit suoritetaan valtamerien yllä. Testin on osoitettava se ettei toisen moottorin pysäyttäminen aiheuta lentäjien työskentelyyn kohtuutonta lisärasitusta ja sen että jäljelle jääneen moottorin vikaantuminen olisi epätodennäköistä. Esimerkiksi ETOPS-180-sääntö edellyttää, että koneen tulee olla lennettävissä täydellä kuormalla kolmen tunnin ajan ainoastaan yhdellä moottorilla. Toiseksi, lentoyhtiön ETOPS-toiminnan täytyy täyttää myös kansalliset ilmailumääräykset.


title: ETOPS

text: Ensimmäinen Atlantin ylittävä lento onnistui 1919, jolloin John Alcock ja Arthur Brown suorittivat sen kaksimoottorisella Vickers Vimy -koneellaan kuudessatoista tunnissa. Tuon aikaisten mäntämoottoreiden epäluotettavuudesta johtuen pitkänmatkan lennot kaksimoottorisilla koneilla nähtiin erittäin riskialttiina. Neljä moottoria katsottiin vähimmäismääräksi lennettäessä asumattomilla seuduilla tai ylitettäessä valtameriä. Vuonna 1953 Yhdysvaltain ilmailuhallinto FAA selvitettyään mäntämoottoreiden ongelmia loi "60 minuutin säännön" kaksimoottorisille lentokoneille. Tämä sääntö edellytti, että kaksimoottorisen lentokoneen tuli lentää enintään 60 minuutin lentoajan etäisyydellä lähimmästä sille soveltuvasta laskeutumispaikasta.


title: Mustapäälokki

text: Mustapäälokki ("Larus ichthyaetus", myös "Ichthyaetus ichthyaetus") on euraasialainen lokkilaji. Sen esiintymisalue ulottuu Mustanmeren Krimin niemimaalta itään aina Luoteis-Mongoliaan. Mahdollisesti se pesii myös Pohjois-Kiinassa ja Tiibetissä. Lajin holotyypin kuvaili Peter Simon Pallas Kaspianmereltä vuonna 1773.


title: Phú Thọ

text:
Phú Thọ on maakunta Vietnamin pohjoisosassa, Đông Bắcin alueella. Sen pääkaupunki on Việt Trì. Huhtikuussa 2009 maakunnassa oli noin 1,31 miljoonaa asukasta. Sen pinta-ala on 3 528 km².
Maakunnassa on laajoja tasankoja. Siellä harjoitetaan maa- ja metsätaloutta. Siirtomaavallan aikana ranskalaiset rakensivat Phu Thon kukkuloille Tam Daon kylpylän ja virkistysalueen, jossa oli satoja huviloita, hotelleja ja ravintoloita sekä tanssisali. Monia rakennuksia tuhottiin sodan aikana.


title: Turkoosisieppo

text: Turkoosisieppo ("Eumyias thalassinus") on Etelä- ja Kaakkois-Aasiassa sekä Kiinan eteläosissa tavattava sieppoihin kuuluva varpuslintu.


title: Turkoosisieppo

text: Kooltaan turkoosisieppo on noin 15–17 cm. Koirasturkoosisieppo on väritykseltään kauttaaltaan vihertävän sininen lukuun ottamatta mustia silmänympäryksiä ja pyrstöä. Pesimäkauden ulkopuolella koiras on väriltään vihertävämpi ja vaaleampi. Pyrstö ja siiven reunat ovat tumman ruskeat. Naarasturkoosisieppo on koirasta vaaleampi ja vatsastaan harmahtavampi. Poikaset ovat väritykseltään vielä naaraitakin harmaampia.


title: Turkoosisieppo

text: Turkoosisieppoa tavataan Etelä-Aasiassa Himalajan vuoriston alueella sekä Kaakkois-Aasiasta ja Kiinan eteläosista. Lajin elinympäristöä ovat vuorten rinteiden metsät, joissa kasvaa myös pensaikkoa, sekä puutarhat ja puistot. Lajia tavataan metsistä, jotka sijaitsevat 1 200–3 000 metrin korkeudella merenpinnasta. Talveksi laji siirtyy matalammalla kasvaviin metsiin.


title: Turkoosisieppo

text: Turkoosisiepon pesimäkausi kestää huhtikuulta heinäkuun puoliväliin. Linnut pesivät pesimäkauden aikana usein kaksi kertaa. Pesä sijaitsee rantatörmässä. Se on muodoltaan kuppimainen ja rakennetaan sammalista. Naaras munii kolmesta viiteen vaaleanpunertavaa vaaleanpunapilkullista munaa.


title: Turkoosisieppo

text: Turkoosisiepon ravinto koostuu hyönteisistä. Ravintonsa se pyydystää ilmasta.


title: Bayanmönkhiin Gantogtokh

text: Bayanmönkhiin Gantogtokh (; s. 12. huhtikuuta 1972 Khyargas) on mongolialainen entinen vapaapainija. Hän osallistui urallaan yksiin olympialaisiin, Atlantan kisoihin 1996. Siellä hän hävisi toisen ottelunsa ja putosi ensimmäisissä keräilyerissä. Gantogtokh voitti Aasian-mestaruuskilpailuissa kolme mitalia, joista kaksi oli hopeisia ja yksi pronssinen.


title: Bayanmönkhiin Gantogtokh

text: Gantogtokhin isä Khorloogiin Bayanmönkh oli painija ja olympiamitalisti.


title: Thái Nguyên (maakunta)

text: Thái Nguyên on maakunta Vietnamin pohjoisosassa, Đông Bắcin alueella. Sen pääkaupunki on Thái Nguyên. Huhtikuussa 2009 maakunnassa oli noin 1,12 miljoonaa asukasta. Sen pinta-ala on 3 547 km².


title: Thái Nguyên (maakunta)

text: Maakunta on kukkulaista ja sankkojen metsien peitossa.


title: Shilpa Shetty

text: Shilpa Shetty (s. 8. kesäkuuta 1975) on intialainen näyttelijä ja malli. Hänet tunnetaan muun muassa elokuvista "Baazigar" (1993), "Dhadkan" (2000), "Rishtey" (2002), "Phir Milenge" (2004) ja "Life in a… Metro" (2007). Lisäksi hän on esiintynyt useissa televisio-ohjelmissa.


title: Shilpa Shetty

text: Shetty tunnetaan myös Britannian "Celebrity Big Brotherin" viidennen tuotantokauden (2007) voittajana. Hän joutui talossa rasismin kohteeksi, mistä nousi kansainvälinen kohu.


title: Shilpa Shetty

text: Shilpa Shetty syntyi Mangaloressa Karnatakan osavaltiossa. Hän on Surendra ja Sunanda Shettyn vanhempi tytär. Hänen nuorempi sisarensa Shamita Shetty yritti myös luoda uraa näyttelijänä. He työskentelivät yhdessä elokuvassa "Fareb" (2005).


title: Shilpa Shetty

text: Shetty meni naimisiin liikemies Raj Kundran kanssa 22. marraskuuta 2009. Shetty synnytti 21. toukokuuta 2012 pojan, joka sai nimekseen Viaan Raj Kundra.


title: Väittely pyhästä sakramentista

text: Väittely pyhästä sakramentista ( eli "La Disputa") on eräs renessanssimaalari Rafaelin tunnetuimpia freskomaalauksia. Se on maalattu vuosien 1509 ja 1510 välillä.


title: Väittely pyhästä sakramentista

text: Fresko sijaitsee "Stanze di Raffaello" -nimellä tunnetuissa huoneissa Apostolisessa palatsissa Vatikaanissa. Huone nimeltä "Stanza della Segnatura" oli rakennuksen ensimmäinen, johon Rafael maalasi freskoja, ja "Väittely pyhästä sakramentista" huoneen ensimmäinen maalaus. Sen jälkeen Rafael maalasi vastapäätä sijaitsevan freskon, joka tunnetaan nimellä "Ateenan koulu". Rafael maalasi freskot paavi Julius II:n pyynnöstä.


title: Väittely pyhästä sakramentista

text: Fresko esittää nimensä mukaisesti teologista väittelyä ehtoollisen merkityksestä. Se kattaa sekä taivaan että maan. Taivaallisella tasolla ovat keskellä Kristus, Neitsyt Maria ja Johannes Kastaja, ja heidän ympärillään erilaisia raamatullisia hahmoja, kuten Aadam, Mooses ja Jaakob. Kristuksen yläpuolella on Isä Jumala. Maanpäällisellä tasolla on alttari, jolla on monstranssi eli ehtoollisleipäteline. Alttarin ympärillä on suuri joukko teologeja, jotka väittelevät ehtoollisen transsubstantiaatio-opista; mukana ovat muun muassa paavit Julius II ja Sixtus IV sekä Girolamo Savonarola. Myös Dante Alighieri on maalattu freskoon; hän on suoraan Sixtuksen takana, päässään seppele, joka symboloi hänen suuruuttaan kirjailijana. Vasemmanpuoleisessa nurkassa on kaljupäinen kirjaa lukeva mies; tämä on Rafaelin opettaja, tunnettu renessanssiarkkitehti Donato Bramante.


title: Rutana

text: Rutana tarkoittaa seuraavia asioita:


title: Shep

text: Shep oli bordercollie, joka tuli kuuluisaksi saapumalla joka päivä kuuden vuoden ajan 1936-1942 Fort Bentonin kaupungin rautatieasemalle odottamaan isäntäänsä junasta Yhdysvaltain Montanan osavaltiossa. Vuonna 1994 Fort Bentonissa paljastettiin pronssipatsas Shepin muistolle.


title: Shep

text: Vuonna 1936 Shepin omistaja sairastui ja hakeutui koira mukanaan Fort Bentoniin hoidettavaksi. Tauti kuitenkin koitui miehen kuolemaksi. Miehen itärannikolla asuvat sukulaiset päättivät kuljettaa arkun kotiseudulleen haudattavaksi. Shep seurasi uskollisesti isäntänsä arkkua aina rautatieasemalle saakka, mutta junaan sitä ei päästetty. Koirasta tuli ajan myötä legenda, kun se seuraavat viisi vuotta tutki asemalla kaikki Fort Bentoniin tulleet miehet isännän löytymisen toivossa. Koiran tullessa julkisuuteen mm. New York Timesin ja Daily Expressin kautta se sai paljon huomiota Yhdysvalloissa. Koululaiset lähettivät sille joululahjoja ja pääradan matkustajat tunkivat Bentonin sivuradalle vain nähdäkseen tämän legendaarisen koiran.


title: Shep

text: Isännälleen uskollinen Shep menehtyi vuonna 1942 jäädessään veturin alle. Koiran hautajaisiin osallistui kaksi päivää myöhemmin satoja ihmisiä - kaupungin kirkkoherra piti jopa muistopuheen. Shep haudattiin rautatien viereiselle kumpareelle, jonka sittemmin rautatieyhtiö valaisi. Sitten kävi niin kuin aina: matkustajaliikenne lopetettiin kannattamattomana, hauta peittyi rikkaruohoihin ja valot sammuivat. Shep ei kuitenkaan päässyt unohtumaan. Uusi sukupolvi pystytti vuonna 1994 uuden muistomerkin hienoon paikkaan, Missourijoen ja Grand Union Hotelin punatiilirakennuksen välimaastoon.


title: Rutana (kaupunki)

text: Rutana on kaupunki, joka sijaitsee Etelä-Burundissa Kikizivuoresta länteen, ja on samannimisen provinssin pääkaupunki. Kaupungin asukasluku oli vuonna 2010 arviolta 24 756.


title: Rutana (kaupunki)

text: Lähellä kaupunkia löytyvät mm. Kageran putoukset.


title: Alessandro Nivola

text: Alessandro Antine Nivola (s. 28. kesäkuuta 1972 Boston, Massachusetts, Yhdysvallat) on yhdysvaltalainen näyttelijä. Hän on esiintynyt muun muassa elokuvissa "Face/Off – kahdet kasvot" (1997), "Jurassic Park III" (2001), "Laurel Canyon" (2002), "The Clearing" (2004), "Goal!" (2005), "Junebug" (2005), "Grace Is Gone" (2007), "" (2007), "Howl" (2010) ja "A Most Violent Year" (2014).


title: Alessandro Nivola

text: Alessandro Nivola on naimisissa näyttelijä Emily Mortimerin kanssa, heillä on kaksi lasta.


title: Tuyên Quang (maakunta)

text: Tuyên Quang on maakunta Vietnamin pohjoisosassa, Đông Bắcin alueella. Sen pääkaupunki on Tuyên Quang. Huhtikuussa 2009 maakunnassa oli noin 725 tuhatta asukasta. Sen pinta-ala on 5 879 km².


title: Tuyên Quang (maakunta)

text: Maakunnan maisemalle ovat tyypillisiä korkeat vuoret, jotka kohoavat yli 2000 metrin korkeuteen.


title: Nätkelmävirna

text: Nätkelmävirna ("Vicia lathyroides") on pääasiassa Euroopassa kasvava ketojen hernekasvi. Suomessa lajia tavataan vakiintuneena ainoastaan Ahvenanmaalla. Nätkelmävirna on myrkyllinen kasvi.


title: Nätkelmävirna

text: Yksivuotisen nätkelmävirnan varret kasvavat 5–20 cm pitkiksi. Varret ovat ohuita ja karvaisia. Lehdet käsittävät 2–4 kapeaa lehdykkäparia. Lehden kärhi on haaraton ja toisinaan otamainen, korvakkeet ovat ehytlaitaisia ja täplättömiä. Yksittäin olevat pienikokoiset, sinipunaiset kukat ovat perättömiä. Hedelmä on 15–30 mm pitkä musta ja kalju palko. Nätkelmävirna kukkii Suomessa touko-kesäkuussa.


title: Nätkelmävirna

text: Muista Suomessa tavattavista virnalajeista nätkelmävirna muistuttaa hieman kaitavirnaa ("V. sativa" ssp. "angustifolia") ja mäkivirvilää ("V. tetrasperma").


title: Nätkelmävirna

text: Nätkelmävirnaa tavataan lähes koko Euroopasta. Pohjoisimmat esiintymät ovat Itämeren piirissä, jossa se on rannikoiden laji. Esiintymisalueen itäraja kulkee Suomesta Bulgariaan ja Kreikkaan. Euroopan ulkopuolella lajia tavataan Turkissa, Pohjois-Afrikassa sekä Pohjois-Amerikassa, jonne se on levinnyt ihmisen mukana. Suomessa nätkelmävirna on esiintymisalueensa pohjoisrajoilla. Ahvenanmaalla se on muinaistulokas, jonne se lienee saapunut Ruotsista liikenteen mukana. Eniten esiintymiä tunnetaan Eckeröstä ja Bomarsundin vanhalla linnoitusalueella. Manner-Suomessa nätkelmävirna on laivojen mukana tullut painolastitulokas, jota on tavattu joistakin satamakaupungeista.


title: Nätkelmävirna

text: Suomessa nätkelmävirnaa tavataan kuivilla niityillä sekä laivojen painolastipaikoilla. Kasvi tuketuu muuhun kasvillisuuteen ja on pienikokoisena usein hankalasti havaittava. Heikkona kilpailijana se hakeutuu mielellään teiden ja polkujen varsille ja tallatuille paikoille. Perinteisen laidunnuksen loppumista seurannut kasvupaikkojen umpeenkasvu sekä rakentaminen on harvinaistanut lajia Suomessa.


title: Jafar Panahi

text: Jafar Panahi (s. 11. heinäkuuta 1960) on iranilainen elokuvaohjaaja. Hänen elokuvansa ovat käsitelleet yhteiskunnallisia aiheita kuten naisen asemaa Iranissa. Panahi on saanut useita palkintoja ulkomailla. Hänen elokuvansa "Loputon kierre" (Dayereh) sai Venetsian elokuvajuhlien Kultaisen leijonan vuonna 2000, ja esikoiselokuva "Valkoinen ilmapallo" palkittiin Cannesin elokuvajuhlilla 1995. Panahi on toinen kahdesta vuoden 2012 Saharov-palkinnon saajasta.


title: Jafar Panahi

text: Panahi kannattaa avoimesti oppositiota, ja hänet on pidätetty syyskuussa 2009 ja maaliskuun alussa 2010. Hänet oli kutsuttu Cannesin elokuvajuhlien tuomaristoon 2010, mutta vankeuden vuoksi hän ei päässyt tapahtumaan. Hän kuitenkin lähetti vankilasta kirjeen, josta Ranskan kulttuuriministeri Frédéric Mitterrand luki Cannesissa otteita. Hänet vapautettiin toukokuussa 200 000 dollarin lunnaita vastaan.


title: Jafar Panahi

text: Panahi tuomittiin joulukuussa 2010 kuudeksi vuodeksi vankilaan hallituksen vastaisesta propagandasta. Häneltä kiellettiin myös elokuvien ja käsikirjoitusten teko-oikeus 20 vuodeksi. Tuomiosta tehtiin valitus, mutta se kuitenkin vahvistettiin lokakuussa 2011 teheranilaisessa tuomioistuimessa.


title: Jafar Panahi

text: Tuomion täytäntöönpanoa odoteltaessa tehtiin elokuva "In Film Nist" ('Tämä ei ole elokuva'), joka kertoo Panahista. Se esitettiin Cannesin elokuvajuhlilla 2011. Elokuvan lehdistötilaisuudessa kerrottiin, että Panahin on tilaisuudessa läsnä Skypen välityksellä mutta ei voi puhua. Elokuvan salakuljetti Pariisin ja sieltä Cannesiin muuan nainen muistitikussa, joka oli leivottu täytekakkuun. Panahi esiintyy elokuvassa, ja kuvaajana on dokumentaristi Mojtaba Mirtahmasb. Käsikirjoituksen on Panahi tehnyt aiemmin. Lopputeksteissä on nimien sijasta viivoja. Elokuvassa hän keskustelee asianajajansa kanssa puhelimessa, kiertää kieltoja ja etsii porsanreikiä saamastaan tuomiosta.


title: Jafar Panahi

text: Panahin elokuva "Taxi Teheran" palkittiin Kultainen karhu -palkinnolla Berliinin elokuvajuhlilla 2015.


title: Jafar Panahi

text: Panahin ja Nader Saeivarin käsikirjoitus elokuvaan "Kolmet kasvot" palkittiin Cannesin elokuvajuhlilla 2018.


title: Jafar Panahi

text: Osan elokuvistaan Panahi on ohjauksen lisäksi myös leikannut, tuottanut ja käsikirjoittanut (pääosin).


title: William Feinberg

text: William Feinberg (1952–1997) oli tunnettu yhdysvaltalainen aivohalvausten tutkija. Hänen mukaansa on nimetty William Feinberg -tunnustuspalkinto ("The Feinberg Award"), jonka vuonna 2010 sai suomalainen professori emeritus Markku Kaste.


title: Hòa Bình (maakunta)

text: Hòa Bình on maakunta Vietnamin luoteisosassa, Tây Bắcin alueella. Sen pinta-ala on 4 684 km². Vuonna 2009 maakunnassa oli 787 tuhatta asukasta. Sen pääkaupunki on nimeltään Hòa Bình.


title: Hòa Bình (maakunta)

text: Maakunta on köyhä, ja työttömyys on siellä yleistä, varsinkin naisten keskuudessa. Monet asukkaista kuuluvat Vietnamin etnisiin vähemmistöihin. Näitä vähemmistöjä ovat mườngit, tàyt, thait, daot ja hmongit.


title: Hòa Bình (maakunta)

text: Tyypillistä maastoa Hòa Bìnhissä ovat vuoret ja niiden väliin jäävät kapeat laaksot. Maakunnan alueelta on löydetty asbestia, hiiltä ja kalkkikiveä. Siellä toimii kuusi pientä hiilikaivosta.


title: Batman: Under the Red Hood

text: Batman: Under the Red Hood on heinäkuussa 2010 suoraan DVD:lle julkaistu animaatioelokuva. Se perustuu Judd Winick käsikirjoittamaan samannimiseen sarjakuvaan ja hän on myös itse tehnyt elokuvan käsikirjoituksen. Ohjauksesta vastaa Brandon Vietti, joka on aikaisemmin ohjannut Batman aiheisia animaatiosarjoja. Pääosassa kuullaan muun muassa Bruce Greenwood, Neil Patrick Harris ja Jensen Ackles.


title: Batman: Under the Red Hood

text: Elokuva on kahdeksas peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007.


title: Batman: Under the Red Hood

text: Viisi vuotta sitten kun Batmanin nuori apuri Jason Todd murhattiin, Batman ja hänen esimmäinen apurinsa Dick Grayson, nykyinen Nightwing huomaavat kaupungissa olevan uusi rikollinen. Punahupuksi tunnistettu roisto on ottanut komentoonsa suurimmaksi osaksi paikallisia rikospomoja, jotka saavat tehdä huumekauppojaan, mutta eivät lapsille. Black Mask nousee vastarintaan, kun hän saa kuulla Punahupun yrittäneen viedä hänen salaista asettaan Amazoa, jonka Batman ja Nightwing kuitenkin pysäyttivät. Black Mask yrittää tappaa Punahupun, mutta monen epäonnistumisen jälkeen hän lähettää oman murhaaja nelikkonsa Punahupun perään. Sitä ennen Batman on jo udellut Jokerilta Punahupun henkilöllisyyttä, mutta tuloksetta. Batman kuitenkin kohtaa Punahupun yhdessä Nightwingin kanssa ja takaa-ajon päätteeksi yrittää selvittää luolassaan talteen ottamastaan ääninäytteestä mahdollista henkilöllisyyttä. Batman olettaa sen olevan edesmennyt Robin ja vahvistaakseen epäilynsä hän suuntaa kohti Ra's al Ghulia, joka paljastaa Robinin kohtalon.


title: Batman: Under the Red Hood

text: Sillä välin Black Mask on ajautunut epätoivon tilanteeseen ja murtautuu vankilaan pyytääkseen Jokerilta apua päästäkseen eroon Punahupusta. Jokerin suostuessa pyyntöön hän järjestää kuitenkin yllätyksen Black Maskille sitomalla hänet ja kätyrinsä pyytämänsä rekan sisälle, jonka hän valelee bensalla. Poliisien saartaessa sillan Jokeri tyytyy vain sytyttämään sytykkeensä polttaakseen kaikki rekassa olevat. Punahuppu kuitenkin ilmaantuu paikalle ja kertoo suunnitelleen koko tilanteen, jotta saisi Jokerin ulos vankilasta. Jokeri saa lopulta sytykkeensä palamaan ja pudottaa sen rekkaan, mutta paikalle saapunut Batman pudottaa lentokoneestaan sammutusvaahtoa, jonka myötä Black Mask ja kumppanit eivät pala. Samalla Punahuppu sieppaa Jokerin ja vie hänet hylättyyn rakennukseen, jossa hän hakkaa Jokeria rautakangella muistuttaakseen siitä mitä Jokeri teki hänelle vuosia sitten.


title: Batman: Under the Red Hood

text:
Batman saapuu kujalle Punahupun viestin myötä, jossa kaksikko kohtaa ja ryhtyy tappelemaan toisiaan vastaan. Pitkän tappelun päätteeksi he ovat siirtyneet katolle, jossa Punahuppu paljastaa naamansa ja olevansa Jason Todd. Taistelu lopulta siirtyy rakennukseen, jonne Punahuppu on teljennyt Jokerin. Samalla hän vaatii selitystä miksi Batman ei ole tappanut Jokeria, edes sen vuoksi mitä se on tehnyt useille ihmisille ja ystäville. Batmanin kertoessa sen olevan liian helppoa, eikä enää tappamisen jälkeen olisi samanlainen. Punahuppu ei kuitenkaan hyväksy vastausta ja uhkaa Jokeria aseella, heittäen samalla Batmanille aseen pakottamalla tappamaan Jokerin tai hän tappaa rikollisen itse. Batman ei kuitenkaan suostu tekemään sitä ja kääntyy pois. Punahuppu yrittääkin ampua selkänsä kääntänyttä Batmania, joka kuitenkin onnistuu väistämään luodin ja heittämään batarangilla Punahupulta aseen pois. Samassa Punahuppu on jo järjestänyt tilanteen etukäteen ja virittänyt aikapommin, jonka seurauksena rakennus räjähtää. Batman ja Jokeri selviävät hengissä, mutta Punahupusta ei jää havaintoa.
Elokuvan tarina perustuu Judd Winickin tekemään samannimiseen sarjakuvaan. Winick halusi, että siitä tehtäisiin myös elokuva, kun hän kuuli Warner Bros. Animationin projektista tuottaa erityisesti tiettyihin sarjakuviin pohjautuvia elokuvia. Winick onnistui kuvailemaan puhelimessa elokuvan juonen rakenteen muun muassa Bruce Timmille siten, että tarina voitaisiin kertoa noin 75 minuutissa ja sai luvan käsikirjoittaa elokuvan käsikirjoituksen.


title: Batman: Under the Red Hood

text: Päärooleja varten ei pidetty varsinaisia koe-esiintymisiä, vaan tuottaja Bruce Timm ja ääniohjaaja Andrea Romano pyysivät tiettyjä näyttelijöitä tekemään äänirooleja kyseiseen elokuvaan. Keskeisimpiin rooleihin valittiin muun muassa Jensen Ackles Punahupuksi ja Bruce Greenwood Batmaniksi. Greenwood oli tuottaja Timmin ensimmäinen vaihtoehto Batmanin rooliin, koska hänen mielestään näyttelijän ääni oli sopivan vakava. Aikaisemminkin useita äänirooleja DC-projekteissa tehnyt Neil Patrick Harris taas valittiin Nightwingin rooliin.


title: Julius Junttila

text: Julius Aleksanteri Junttila (s. 15. elokuuta 1991 Oulu) on suomalainen jääkiekkoilija, joka pelaa Ruotsin SHL-liigan Växjö Lakers HC:ssä. Hän on pelipaikaltaan vasen laitahyökkääjä.


title: Julius Junttila

text: Junttila on Oulun Kärppien kasvatti. Hän voitti C-nuorten SM-hopeaa vuonna 2007. Kaudella 2008–2009 Junttila oli Kärppien B-nuorten runkosarjan paras pistemies ja maalintekijä tehoilla 22+14=36. Hän voitti kauden päätteeksi SM-pronssia. Junttila voitti jo ensimmäisellä A-juniorikaudellaan 2009–2010 koko A-nuorten SM-liigan pistepörssin tehtyään 41 runkosarjaottelussa tehot 27+33=60. Maalipörssin voiton hän jakoi Ässien Samuli Virkkusen kanssa. Junttila voitti kauden päätteeksi A-nuorten Suomenmestaruuden ja valittiin pudotuspelien parhaaksi pelaajaksi sekä tähdistökentälliseen.


title: Julius Junttila

text: Junttila teki kauden 2009–2010 aikana myös SM-liigadebyyttinsä. Hän pelasi ensimmäisen SM-liigaottelunsa 28. tammikuuta 2010 vierasottelussa Kalevan Palloa vastaan. Junttila palasi Kärppien kokoonpanoon heti talviolympialaisten vuoksi tulleen tauon jälkeen ja A-nuorten SM-liigan runkosarjan päätyttyä. Hänet palkittiin 2. maaliskuuta 2010 Saimaan Palloa vastaan pelatun kotidebyytin jälkeen ottelun "Ilta-Sanomien" yhden tähden tähtipelaajana. Kolmannessa ottelussaan 4. maaliskuuta 2010 vieraissa Pelicansia vastaan Junttila teki liigauransa avausmaalin sekä saman tien kypärätempun. Hänen kolmas maalinsa jäi Kärppien 2-5-voittoon päättyneen ottelun voittomaaliksi. Kypärätemppu oli tulokkaiden viides 2000-luvulla SM-liigassa. Junttila palkittiin ottelun "Ilta-Sanomien" kolmen tähden tähtipelaajana. Yhteensä hän pelasi kauden aikana SM-liigassa viisi runkosarja- ja kolme playoff-ottelua tehoin 3+1=4. Junttila pelasi kauden aikana myös viisi Mestis-ottelua. Hän edusti Suomen alle 20-vuotiaiden jääkiekkomaajoukkuetta neljässä ottelussa ja Kajaanin Hokkia yhdessä ottelussa lainalla marraskuussa 2009.


title: Julius Junttila

text: Sibir Novosibirsk varasi Junttilan 140. pelaajana . Maaliskuussa 2010 hän sekä Junttilan kanssa A-nuorten tähdistökenttään valitut ketjukaveri Joonas Komulainen sekä Nico Lehto tekivät kolmivuotisen SM-liigasopimukset Kärppien kanssa. Varsinaisella tulokaskaudellaan 2010–2011 Junttila teki 29 runkosarjaottelussa tehot 4+4=8. Hän kuitenkin myös haki vielä pelituntumaa Mestis-joukkue Kiekko-Laserista sekä Kärppien A-nuorista, joita Junttila auttoi kevään 2011 pudotuskarsinnoissa. Hän pelasi kauden aikana Mestistä myös alle 20-vuotiaiden maajoukkueessa.


title: Julius Junttila

text: Kaudella 2011–2012 Junttila vakiinnutti paikkansa Kärppien SM-liigajoukkuessa. Hänen ensimmäinen kokonainen liigakautensa toi 57 runkosarjaottelussa tehot 13+15=28, joilla Junttila oli Kärppien neljänneksi paras pistemies. Hänen liigauransa ensimmäinen pudotuspelimaali syntyi hyvään saumaan, sillä se ratkaisi Kärpille 4–3-jatkoaikavoiton toisessa puolivälieräottelussa 24. maaliskuuta 2012 Pelicansia vastaan. Voittomaali syntyi ajassa 76.18. Junttila palkittiin ottelun "Ilta-Sanomien" kolmen tähden tähtipelaajana. Joulukuussa 2012 hän teki kaksivuotisen jatkosopimuksen Kärppien kanssa. Junttila oli mukana voittamassa Kärpille kultaa kaudella 2013–2014.


title: Julius Junttila

text: Junttila oli kaudella 2013–2014 19 osumallaan Kärppien paras maalintekijä. Tehopisteitä runkosarjassa kertyi kaikkiaan 34. Hän voitti kauden päätteeksi Suomenmestaruuden. Kaudella 2014–2015 Junttila jatkoi vahvoja otteitaan Joonas Kemppaisen ja Joonas Donskoin kanssa muodostamassaan "JJJ-ketjussa". Hän oli tehoilla 12+21=33 Kärppien kolmanneksi paras pistemies Mika Pyörälän kanssa. Junttila voitti kauden päätteeksi taas Suomenmestaruuden. Joulukuussa 2014 hän teki vuoden mittaisen jatkosopimuksen joukkueen kanssa. Kaudella 2015–2016 Junttila pelasi loukkaantumisten vuoksi runkosarjassa vain 40 ottelua ja oli myös sivussa kolme ensimmäistä playoff-ottelua. Hän oli kuitenkin runkosarjassa 15 osumallaan Kärppien toiseksi paras maalintekijä Miro Aaltosen ja Mika Pyörälän kanssa. Junttila voitti kauden päätteeksi SM-pronssia. Hän oli myös Mestarien liigassa Kärppien paras pistemies tehoilla 4+6=10. Junttila voitti CHL-hopeaa.


title: Julius Junttila

text: Kaudeksi 2016–2017 Junttila siirtyi kaksivuotisella sopimuksella Ruotsin SHL-liigan Luleå HF:ään. Hänen kautensa osoittautui kuitenkin pettymykseksi ja Junttila teki runkosarjassa 35 ottelussa vain tehot 3+7=10. Kesäkuussa 2017 Luulaja purki hänen sopimuksensa. Seuraavana päivänä Junttila teki kauden 2017–2018 kattavan sopimuksen kasvattajaseuransa Kärppien kanssa. Hänet nimettiin joukkueen varakapteeniksi. Junttila nousi SM-liigan eliittin. Hän johti Pyeongchangin olympiakisoihin mennessä koko liigan pistepörssiä. Junttila voitti lopulta Kärppien sisäisen piste- ja syöttöpörssin tehoilla 13+39=52, joilla hän sijoittui SM-liigan pistepörssissä neljänneksi. Junttila valittiin liigan lokakuun 2017 kuukauden pelaajaksi. Hänet palkittiin runkosarjan parhaana pelaajana Lasse Oksanen -palkinnolla.


title: Julius Junttila

text: Junttila muodosti yhdessä Mikael Ruohomaan ja Charles Bertrandin kanssa Kärppien ykkösketjun, joka pelasi pääsääntöisesti läpi koko runkosarjan 2017–2018. Ketjua pidettiin yleisesti koko SM-liigan kauden parhaana ketjuna. Kesken puolivälieräsarjan ketju kuitenkin hajotettiin, kun sekä Bertrand että Junttila olivat jääneet aiemmin maaliskuussa kokonaan ilman tehopisteitä. Junttila otti pudotuspelien edetessä paikkansa Kärppien kakkosketjun vasemmasta laidasta. Kauden viimeisessä ottelussa, kuudennessa finaaliottelussa vieraissa Tapparaa vastaan hänen kanssaan ketjussa pelasivat Saku Mäenalanen ja Sami Anttila. Junttilan ketjunvaihto avasi myös hänen pistetilinsä. Junttila voitti lopulta koko pudotuspelien piste- ja maalipörssin tehoilla 8+6=14. Hän voitti kauden päätteeksi Suomenmestaruuden ja Junttila palkittiin pudotuspelien arvokkaimpana pelaajana Jari Kurri -palkinnolla. Hänet palkittiin myös pelaajien äänestämänä kauden parhaana pelaajana Kultaisella kypärällä sekä valittiin SM-liigan tähdistökentälliseen.


title: Julius Junttila

text: Kaudeksi 2018–2019 Junttila siirtyi vuoden mittaisella sopimuksella hänet varanneeseen KHL-joukkue Sibir Novosibirskiin. Hänen kanssaan joukkueeseen siirtyi myös Kärpistä tuttu ketjukaveri Charles Bertrand. Junttilan alkukausi osoittautui kuitenkin koko joukkueen tapaan pettymykseksi. Hän pelasi Sibirissä vain viisi ottelua ilman tehopisteitä, kunnes Junttilan sopimus purettiin syyskuussa 2018. Vain muutamaa päivää myöhemmin hänen kerrottiin palaavan Ruotsin SHL:ään ja siirtyvän loppukauden kattavalla sopimuksella Växjö Lakers HC:n riveihin.


title: Julius Junttila

text: Junttila edusti Suomea Pyeongchangin olympiakisoissa 2018. Yhteensä hän on pelannut 20 A-maaottelua tehden kuusi syöttöpistettä. Junttila teki A-maajoukkuedebyyttinsä 6. marraskuuta 2014 Karjala-turnauksen avausottelussa Tšekkiä vastaan.


title: Julius Junttila

text: Junttila pelasi myös alle 20-vuotiaiden MM-kilpailuissa vuonna 2011. Hän on pelannut yhteensä 27 nuorten ja yhden poikien maaottelun.


title: Chilen alueet

text: Chile on jaettu 15 alueeseen (), joiden johdossa on "intendente". Jokaisella alueella on nimi ja määrätty roomalainen numero. Poikkeuksena on pääkaupunki Santiagon alue, jonka merkintänä on "RM", "Región Metropolitana" eli "pääkaupunkialue". Alueet on jaettu edelleen maakuntiin (), joita on yhteensä 53. Alueet ovat:


title: Lietuvos Geležinkeliai

text: Lietuvos Geležinkeliai (LG) eli Liettuan rautatiet on Liettuan kansallinen rautatieyhtiö. Yhtiön kotipaikka on Vilnassa. Vuonna 2009 yhtiön palveluksessa oli 10 506 henkeä.


title: Lietuvos Geležinkeliai

text: Rataverkko nykyisen Liettuan alueella sai alkunsa Venäjän keisarikunnan vuoden 1851 päätöksestä rakentaa rautatie Pietarin ja Varsovan välille. Latviasta nykyisen Kaliningradin alueen rajalle ulottuvan Daugavpils–Vilna–Kaunas–Virbalis -linjan rakentaminen alkoi vuonna 1858. Aluksi rakennettiin runsaan 19 kilometrin radanpätkä Vilnan lähelle. Kesän 1860 loppuun mennessä oli rataosuus Daugavpilsistä Vilnaan valmis. Ensimmäinen juna saapui Vilnaan tätä rataa pitkin syyskuun 16. päivänä 1860. Kymmenen vuoden kuluessa Pietari–Varsova -rataa oli laajennettu nykyisen Valko-Venäjän Minskin suuntaan vievällä Lentvaris– Ukrainan Romny -yhteydellä. Samaa rataa jatkettiin Liepājaan, jossa oli tuolloin Venäjän keisarikunnan ainoa pääsääntöisesti läpi vuoden jäästä vapaana pysyvä satama Itämerellä. Vuonna 1873 valmistui myös edelliseen rataan liittyvä, Liettuan pohjoisosien läpi vievä Daugavpils–Radviliškis -rata.


title: Lietuvos Geležinkeliai

text: Liettuan rataverkon pituus oli vuonna 2008 yhteensä 1 765,4 kilometriä. Tästä 122 kilometriä oli tuolloin sähköistettu. Raideleveys on pääsääntöisesti 1 520 mm, mutta hieman (21,8 km) myös 1 435 mm:n raideleveyden kiskoja on käytössä. Rataverkon asemia oli yhteensä 109.


title: Lietuvos Geležinkeliai

text: Tunnettuja rautatieasemia Liettuassa ovat:Liettuan rautateiden (LG) rataverkko liittyy luonnollisesti naapurimaiden ratoihin. Naapurimaassa Puolassa raideleveys on kuitenkin 1 435 mm, mistä syystä junien vetureita ja vaunuja tai vaunujen telejä joudutaan vaihtamaan Puolan rajan tuntumassa. Muut naapurimaat käyttävät samaa raideleveyttä kuin Liettua (1 520 mm). Osa naapurimaiden rautatieyhtiöistä operoi myös Liettuan läpi kulkevia junia:


title: Ukontatar

text: Ukontatar ("Persicaria lapathifolia") on tatarkasveihin kuuluva yksivuotinen kasvi, Suomessa kasvaa myös kaksi ukontattaren alalajia, joita on joskus pidetty omina lajeinaan, rantaukontatar ("P. lapathifolia" ssp. "lapathifolia") ja peltoukontatar ("P. lapathifolia" ssp. "pallida").


title: Ukontatar

text: Se on noin 10–80 senttimetriä korkea ruoho. Lehdet ovat suikeat, tylppiä tai teräväkärkisiä, alta nystyisiä, päältä kaljuja ja niissä on usein keskellä tumma täplä. Korvakkeet yhtyneet vartta ympäröiväksi tupeksi. Ukontattaren kukinto on pienistä vaaleanpunertavista tai -kellertävistä kukista muodostuva tiheä tähkä ja se kukkii heinä-elokuussa. Siemen on ruskea tai musta, 1,8–3 mm kiiltävä, pyöreä ja litistynyt pähkylä.


title: Ukontatar

text: Ukontatar muistuttaa samankaltaista hanhentatarta ("Persicaria maculosa"), joka on Suomessa melko harvinainen.


title: Ukontatar

text: Ukontatar on hyvin yleinen koko Suomessa lukuun ottamatta Pohjois-Lappia, missä se on satunnainen.


title: Ukontatar

text: Se kasvaa pelloilla, ojissa, kaatopaikoilla, joutomailla, pientareilla sekä erilaisilla kosteilla paikoilla. Voi muodostaa tiheitä kasvustoja. Tekee runsaasti siemeniä ja levittäytyy helposti uusille kasvupaikolle.


title: Ukontatar

text: Se myrkyllinen mutta silti sitä on käytetty lääkekasvina mm. ripuliin, reumatismiin, kihtiin ja keltatautiin.


title: Ukontatar

text: Jos kasvia esiintyy runsaasti kasvimaalla tai kukkapenkissä, kielii se maan olevan savinen ja maanparannuksen tarpeessa. Kasvia pystyy torjumaan poistamalla vuosittaisia kukintoja ennen siementämistä, sillä kasvi on yksivuotinen. Kasvi ei lisäänny maahan jäänneistä juuren kappaleista.


title: Wolff

text: Wolff on muun muassa seuraaien henkilöiden sukunimi:


title: Carl Gustaf Wolff

text: Carl Gustav Wolff () oli vaasalainen laivanvarustaja. Hän toimi Vaasan edustajana porvarissäädyssä vuosien 1862-63 ja vuoden 1867 säätyvaltiopäivillä.


title: Carl Gustaf Wolff

text: Hän oli myös vuoden 1863 säätyvaltiopäiviä valmistelleen tammikuun valiokunnan jäsen vuonna 1862.


title: Carl Gustaf Wolff

text: Wolff toimi Pohjois-Saksan liiton konsulina Vaasassa.


title: Veronica Pimenoff

text: Irene Veronica Pimenoff (s. 7. kesäkuuta 1949 Helsinki) on suomalainen kirjailija, antropologi ja psykiatri.


title: Veronica Pimenoff

text: Pimenoff kirjoitti aluksi ruotsiksi, mutta kaikki keskeiset teoksensa hän on kirjoittanut suomeksi. Hän julkaisi jo 15-vuotiaana eroottisen proosatekstin "Ryhmä 1965" -antologiassa. Hänen esikoisromaaninsa oli "Pohjoiset pelit" (1970), jonka päähenkilö jättää kaiken entisen seuratessaan ajan muodikkaita, vasemmistopainotteisia oppeja. Seuraavissa romaaneissaan hän tarkasteli muun muassa suomalaisen yhteiskunnan rakennemuutosta ja Euroopan rautaesiripun sortumista.


title: Veronica Pimenoff

text: Pimenoffin kirjallinen läpimurto oli kuitenkin vasta vuonna 1984 julkaistu romaani "Loistava Helena", jossa hän kuvaa taitavasti kaunokirjallisin keinoin esimerkiksi naisen ja tieteen suhdetta, sukupuolten epätasa-arvoa sekä yksilön moraalisia ja eettisiä valintoja. Vuonna 1995 julkaistussa romaanissaan "Risteilijät" Pimenoff käsittelee puolestaan ihmisen riippuvuutta teknologiasta ja tämän luomaa pysyvää uhkaa modernin ihmisyhteisön elämälle. Romaani "Maa ilman vettä" (1999) virittää väittelyn kahden naisen ja samalla maailmassa yhä nykyäänkin selvänä näkyvän kahtiajaon – alistavien ja alistettujen – välille. Romaanit "Loistava Helena", "Risteilijät" ja "Maa ilman vettä" olivat kukin Finlandia-palkintoehdokkaana. Sen jälkeen Pimenoff on julkaissut romaanin "C" (2005), jossa hän kuvaa voimia, jotka murentavat ja korruptoivat Euroopan yhteiskunnallista kehitystä. Teos on Pariisiin sijoittuva moraalis-psykologinen draama, jonka kerrontatyylin juuret voidaan jäljittää Thomas Mannista alkaneeseen eurooppalaiseen perintöön.


title: Veronica Pimenoff

text: Pimenoff voidaan lukea "aateromaanin" harvinaiseksi suomalaiseksi edustajaksi Hannu Salaman ja Marja-Leena Mikkolan ohella. Hän käsittelee romaaneissaan yhteiskunnallisia ja moraalisia teemoja sekä ja tieteen ja tutkijan etiikkaa. Pimenoff onkin saanut eettisen kirjailijan leiman. Kriitikot ovat kiinnittäneet huomionsa muun muassa hänen teostensa vaikeasisältöisyyteen, teoreettisuuteen sekä henkilökuvien ja repliikkien ohuuteen. Toisaalta hänen tuotantoaan on luonnehdittu älylliseksi, haastavaksi ja pohdiskelevaksi. Pimenoffin edustamalle eettis-älylliselle tyylilajille on vaikea löytää vertailukohteita suomalaisesta kirjallisuudesta. Sen sijaan hänen tuotantonsa on arvioitu poikkeuksellisen eurooppalaiseksi ja kytkeytyvän Manner-Euroopan älylliseen traditioon. Hänen teostensa maailmaa on luonnehdittu myös joiltakin osin postmoderniksi.


title: Veronica Pimenoff

text: Pimenoff on toiminut lääkärinä Lapinlahden sairaalassa Helsingissä 1989–1990 ja ylilääkärinä Pohjois-Karjalan keskussairaalassa 1991–2001. Hän on kirjoittanut monia artikkeleita lääketieteellisiin aikakauslehtiin ja toiminut "Suomen Lääkärilehden" kolumnistina. Hän on saanut myös "Duodecim"-lehden kirjoituspalkinnon vuonna 1994.


title: Veronica Pimenoff

text: Lääkärinkoulutuksestaan huolimatta Pimenoff on arvostellut kärkevästi lääketiedettä sanoen sen kontrolloivan ja ohjaavan yksilöiden elämää sekä yhteiskunnallista päätöksentekoa. Hänen mukaansa useimmissa Euroopan rikkaissa maissa lääketiede on perinyt uskonnon paikan. Pimenoff on kritisoinut myös muun muassa WHO:n määritelmää terveydestä, sillä hänen mukaansa sen mukana lääketieteellistetään kaikki, mikä ihmistä kiusaa.


title: Veronica Pimenoff

text: Veronica Pimenoffin isä on ensimmäisen suomenkielisen Koraanin kääntäjänä tunnettu Georg Pimenoff.


title: Wathén

text: Wathén voi tarkoittaa seuraavia henkilöitä:


Luettelo jäällä tapahtuneista sotilasoperaatioista ja taisteluista


title: Paul von Mühlenfels

text: Paul von Mühlenfels (15. kesäkuuta 1892 Stralsund, Saksa – 1958 Hampuri, Länsi-Saksa) oli saksalainen kenraalimajuri.


title: Paul von Mühlenfels

text: Mühlenfels palveli adjutanttina Saksan armeijan sotilasjunaliikenteestä vastaavassa direktoraatissa Ranskassa ensimmäisen maailmansodan aikana. Hänet ylennettiin kenraalikuntaan toisen maailmansodan lopulla 1. huhtikuuta 1945. Hän kuoli Hampurissa 1958.


title: Valdo

text: Valmiro Lopes Rocha eli Valdo (s. 23. huhtikuuta 1981 Villablino, Espanja) on espanjalainen jalkapalloilija. Hän on pelipaikaltaan laitalinkki.


title: Valdo

text: Valdo on syntynyt pienessä Villablinon kaupungissa, jonne hänen vanhempansa aikoinaan muuttivat Kap Verdestä.


title: Valdo

text: Valdo aloitti uransa madrilaisseura Pozuelo Alarcónista, josta hän siirtyi myöhemmin Real Madridin juniorijoukkueeseen. Kauden 2001–2002 hän pelasi pääosin Real Madridin reservijoukkueessa, mutta pääsi tekemään myös ensiesiintymisensä edustusjoukkueessa samaisella kaudella.


title: Valdo

text: Tammikuussa 2003 hän siirtyi Osasunaan loppukauden kestävällä lainasopimuksella. Valdo jatkoi seurassa lopulta seuraavalla kaudellakin, jonka aikana hän pelasi 35 ottelua ja teki niissä viisi maalia.


title: Valdo

text: Kaudella 2005–2006 Valdo kärsi nivusvaivoista, mutta 3. maaliskuuta 2006 hän teki tärkeän 2–1-voittomaalin ottelussa Barcelonaa vastaan. Kauden päätteeksi joukkue selvisi ensimmäisen kerran historiassaan Mestarien liigan karsintakierroksille.


title: Valdo

text: Vuonna 2007 Valdo teki nelivuotisen sopimuksen katalonialaisseura Espanyolin kanssa. Hän pelasi ensimmäisen ottelunsa joukkueessa harjoituskaudella Peralada vastaan.


title: Valdo

text: 14. heinäkuuta 2009 Valdo siirtyi Málagaan yhden kauden kestävällä lainasopimuksella. Hänen peliesityksensä alkukauden aikana eivät olleet vakuuttavia ja hänet pudotettiin pois joukkueen kokoonpanosta, mutta lopulta palattuaan takaisin 27. helmikuuta 2010 hän onnistui maalinteossa vieraskentällä Barcelonaa vastaan.


title: Valdo

text: 13. elokuuta 2010 hän teki sopimuksen pääsarjaan nousseen Levanten kanssa.


title: Wolfe

text: Wolfe voi viitata seuraaviin henkilöihin:


title: Lola (kappale)

text: Lola on The Kinksin kappale ja menestyssingle vuodelta 1970. Se nousi brittilistan sijalle 2 ja sisältyi myös vuoden lopulla julkaistulle studio- ja konseptialbumille "Lola versus Powerman and the Moneygoround, Part One". Kappale on totuttuun tapaan yhtyeen nokkamiehen Ray Daviesin käsialaa.


title: Lola (kappale)

text: Laulun brittihumoristisessa sanoituksessa kertoja kohtaa soholaisella klubilla naisen, joka myöhemmin paljastuu transvestiitiksi.Nyman 2009, s.256. Erään teorian mukaan Davies olisi saanut idean kappaleeseen tapahtumasta, jossa Kinksin manageri tanssi yökerhossa naiseksi olettamansa henkilön kanssa. Yön edetessä henkilöltä alkoi pilkottaa parransänki, mutta manageri oli liian juovuksissa tajutakseen asian laidan.


title: Lola (kappale)

text: Ongelmia aiheutti ensimmäisessä lauseessa esiintyvä tuotemerkki Coca-Cola, jonka Davies joutui vaihtamaan muotoon ”cherry cola” (), BBC:n uhatessa asettaa kappale muussa tapauksessa pannaan. ”Lolan” albumiversiossa sana kuitenkin kuullaan alkuperäisessä muodossaan.


title: Lola (kappale)

text: Kappale äänitettiin kahteen kertaan. Ensimmäisen äänityksen jälkeen Ray Davies oli kuitenkin sitä mieltä, että laulu kuulosti Top 10 -hitiltä, mutta ei ykköshitiltä. Davies muisti vanhan kikan; 'keksi kappaleeseen koukku, joka ei kuitenkaan ole melodia ja toista sitä'. Niinpä Davies käytti kolmesointuista riffiä, joka oli säkeistöjen välissä ja sijoitti sen alkuun.


title: Lola (kappale)

text: ”Lola” oli The Kinksin ensimmäinen top 10 -hitti Britanniassa (sijoitus 2.) kolmeen vuoteen ja Yhdysvalloissa ensimmäinen top 40 -hitti (sijoitus 9.) neljään vuoteen. Alankomaissa se oli listaykkönen viiden viikon ajan.


title: Lola (kappale)

text: Kappaleen on katsottu avanneen portit Lou Reedin ja David Bowien kaltaisten esiintyjien homoseksuaalisuutta tutkiville sanoituksille. Cover-version kappaleesta ovat tehneet muun muassa Madness, Robbie Williams ja Travis. Suomenkielisen version on julkaissut Pate Mustajärvi vuoden 1984 albumillaan "Nyt!".


title: Lola (kappale)

text: Acclaimed Musicin "The All Time Top 3000 Songs" -listalla ”Lola” sijoittui sijalle 437.


title: Lola (kappale)

text:
A-puoli
B-puoli


title: Jussi Vatanen (näyttelijä)

text: Jussi Vatanen (s. 7. joulukuuta 1978 Sonkajärvi) on palkittu suomalainen näyttelijä. Hänet tunnetaan muun muassa päärooleistaan "Napapiirin sankarit" -elokuvassa ja "Kimmo"-televisiosarjassa sekä vänrikki Koskelan roolista vuoden 2017 "Tuntematon sotilas" -elokuvassa. Vuosina 2011–2014 hän näytteli "Putous"-viihdeohjelmassa, jonka sketsihahmokilpailun hän voitti kahdesti.


title: Jussi Vatanen (näyttelijä)

text: Sonkajärven Sukevalta kotoisin oleva Vatanen opiskeli näyttelemistä Teatterikorkeakoulussa. Hän valmistui teatteritaiteen maisteriksi keväällä 2005. Teatteriurallaan hän on esiintynyt muun muassa Komediateatteri Arenassa, Ryhmäteatterissa ja Uudessa Iloisessa Teatterissa.


title: Jussi Vatanen (näyttelijä)

text: Vatanen on näytellyt myös elokuvissa ja televisio-ohjelmissa. Hän on muun muassa esittänyt kansliapäällikkö Eero Kiiskistä poliittisessa satiirissa "Tasavallan presidentti" (2007) ja 2. adjutantti Jari Muurista saman lajityypin ja osin samojen tekijöiden "Presidentin kansliassa" (2008–2011) sekä päähenkilö Fabian Djupsjön poikaa Juhaa minisarjassa "Kymenlaakson laulu" (2008). Vuonna 2010 sai ensi-iltansa Dome Karukosken ohjaama komediaelokuva "Napapiirin sankarit", jossa Vatanen esittää päähenkilöä, pitkäaikaistyötöntä Jannea. Hän oli roolista ehdolla Jussi-palkinnon saajaksi kategoriassa paras miespääosa. Hän näytteli pääosaa myös elokuvan jatko-osissa "Napapiirin sankarit 2" (2015) ja "Napapiirin sankarit 3" (2017). Ensimmäisestä jatko-osasta hän sai toisen Jussi-ehdokkuutensa.


title: Jussi Vatanen (näyttelijä)

text: Alkuvuonna 2011 Vatanen oli mukana viihdeohjelma "Putouksen" toisella tuotantokaudella yhtenä roolihahmonaan vuoden sketsihahmo -kilpailun Mr. Mallorca. Kesäkuussa 2011 julkaistiin Mr. Mallorca -hahmon musiikkialbumi "Saletisti natsaa", ja saman vuoden joulukuusta tammikuuhun 2012 MTV3:lla esitettiin viisiosainen televisiosarja "Mr. Mallorca kohteessa". Vatanen oli mukana myös "Putouksen" kolmannella, neljännellä ja viidennellä tuotantokaudella vuosina 2012–2014. Neljännellä kaudella hänen sketsihahmonsa Karim Z. Yskowicz voitti vuoden sketsihahmo -tittelin ja kesäkuussa 2013 julkaistiin hahmon musiikkialbumi "Olen somelainen". Vatanen voitti "Putouksen" sketsihahmokilpailun myös sarjan viidennellä tuotantokaudella Antsku-hahmollaan.


title: Jussi Vatanen (näyttelijä)

text: Vatanen palkittiin tammikuussa 2014 parhaan miesnäyttelijän Kultaisella Venlalla roolistaan televisioelokuvassa "Puolin ja toisin". Hän sai saman palkinnon myös vuoden 2015 gaalassa roolistaan komediasarjassa "Kimmo". Vatanen on ollut ehdolla parhaan miesnäyttelijän Kultaisen Venlan saajaksi myös vuosina 2013 ja 2017. Vuonna 2018 hän oli kolmannen kerran urallaan ehdolla Jussi-palkinnon saajaksi, nyt parhaan miessivuosan kategoriassa roolistaan Aku Louhimiehen ohjaamassa "Tuntematon sotilas" -elokuvassa. Hän esittää elokuvassa vänrikki Vilho Koskelaa.


title: Jussi Vatanen (näyttelijä)

text: Vatasen puoliso on laulaja Marika Tuhkala. Heillä on yhteinen tytär.


title: Jussi Vatanen

text: Jussi Vatanen on muun muassa seuraavien nimi:


title: Robin Hoodin seikkailut

text: Robin Hoodin seikkailut ("The Adventures of Robin Hood") on Michael Curtizin ja William Keighleyn ohjaama yhdysvaltalainen seikkailuelokuvan klassikko vuodelta 1938. Sen pääosissa ovat Errol Flynn Robin Hoodina ja Olivia de Havilland Marian-neitona.


title: Robin Hoodin seikkailut

text: Se on puhdasotsaisen seikkailuelokuvan klassikko, joka kertoo tarinansa ilman psykologisointia. Se kuvattiin Technicolorin 3-komponettijärjestelmällä, jonka rikkaat värit tulevat oikeuksiinsa tässä elokuvassa. Elokuvaa pidetään myös yhtenä Hollywoodin studiojärjestelmän helmenä, jossa liukuhihantuotannossa kaikki palaset osuivat täydellisesti yhteen.


title: Robin Hoodin seikkailut

text: William Keighley oli alkuperäinen ohjaaja, mutta kuvausaikataulu oli tiukka ja hän työskenteli liian hitaasti. Hänet korvattiin Michael Curtizilla, mutta kummankin nimi on elokuvan alkuteksteissä. Toisen tarinan mukaan Keighley korvattiin sairastumisen takia.


title: Robin Hoodin seikkailut

text: Voitetut Oscar-palkinnot:


title: Robin Hoodin seikkailut

text: Oscar-ehdokkuudet:


title: Robin Hoodin seikkailut

text: "The New York Timesin" kriitikot valitsivat "Robin Hoodin seikkailut" vuonna 2004 yhdeksi kaikkien aikojen tuhannesta parhaasta elokuvasta.


title: Simpeleen yhteiskoulu

text: Simpeleen yhteiskoulu on Etelä-Karjalan Rautjärven kunnassa Simpeleellä sijaitseva peruskoulu. Simpeleen yhteiskoulussa opiskelevat perusopetuksen vuosiluokat 7–9, ja samoissa tiloissa toimii myös Rautjärven lukio.


title: Henri Giffard

text: Henri Giffard (1825–1882) oli ranskalainen insinööri, joka lensi ensimmäisenä konevoimalla kulkevalla ohjattavalla ilmapallolla. Matka suuntautui Pariisista 27 kilometrin päässä olevaan Trappesin kylään. Ilmapallo oli ilmalaivan muotoinen ja kulki höyrykoneen voimalla. Pallo ei päässyt palaamaan Pariisiin, sillä koneen voima oli niin vähäinen, että heikko vastatuuli esti matkanteon.


title: Terra Feminarum

text: Terra feminarum eli "Naistenmaa" on keskiaikaisen historioitsija Adam Bremeniläisen mainitsema pohjoinen maa, joka joidenkin tulkintojen mukaan olisi tarkoittanut jotakin Suomen osaa. Hän kuvasi "Gesta Hammaburgensis ecclesiae pontificum" -teoksessaan viikinkiajan Skandinaviaa. On spekuloitu, että Adam olisi tulkinnut kainulaisten eli kveenien maan ruotsinkielisen nimen (Kvenland) väärin, mikä johti kuvitelmiin pohjoisesta amatsonien asuttamasta maasta.


title: Tuulenkalat

text: Tuulenkalat (Ammodytidae) on ahvenkalojen heimo, johon kuuluvia lajeja esiintyy maapallon kaikissa valtamerissä: Atlantissa, Tyynessämeressä, Intian valtameressä sekä Arktisella alueella. Suomen merialueilla elää kaksi lajia, pikkutuulenkala ("Ammodytes tobianus") ja isotuulenkala ("Hyperoplus lanceolatus"). Tuulenkalojen tieteellinen nimi on johdettu kreikankielen sanoista "ammos" eli ’hiekka’ ja "dytes" eli ’kaivava’. Suomenkielinen nimi tulee ilmeisesti siitä, että tuulenkaloja on tarttunut kalastajien nuottaan erityisen paljon kovan tuulen aikaan.


title: Tuulenkalat

text: Tuulenkalat ovat merikaloja, joilla on pitkänomainen, soukka ruumis ja 52–78 selkänikamaa; pisimmät heimoon kuuluvista lajeista ovat noin 30 cm. Tuulenkalojen suomut ovat hyvin pienet ja pyöreät, ja kylkiviiva sijaitsee ylhäällä selässä. Kiduslehdet ovat erilliset ja kiinni seitsemässä kiduskaaressa. Tuulenkaloilla on pitkä selkäevä, jossa on 40–69 pehmeää ruotoa mutta ei yhtään piikkiä. Lyhyemmässä peräevässä ruotoja on 14–36, ja vatsaevät puuttuvat yleensä kokonaan. Tuulenkaloilla ei ole myöskään hampaita tai uimarakkoa.


title: Tuulenkalat

text: Tuulenkalat jakautuvat seuraaviin seitsemään sukuun, joihin kuuluu yhteensä 23 lajia:


title: Yhteismaa

text: Yhteismaa tarkoitti ennen isojakojen suorittamista kylän tai jakokunnan osakkaiden yhteisesti hallitsemaa maata, joka tavallisesti oli metsää. Yhteisessä omistuksessa saattoi kuitenkin olla myös muuta maata kuin metsää ja osakasyhteisönä saattoi olla muukin yhteisö kuin kylä.


title: Yhteismaa

text: Isojakoja edeltäneenä aikana kullakin kylän talolla oli yksityiset peltonsa, niittynsä ja laidunmaansa. Näiden lisäksi kylään kuului talojen yhteisesti hallitsemia yhteismaita, joiden rajat olivat usein epämääräisiä. Maakuntalait, maanlait ja vuoden 1734 laki sisälsivät määräyksiä rajojen määrittämisestä vain silloin, kun kylien maat rajoittuivat toisiinsa. Kylien ulkopuoliset erämaat katsottiin niin sanotuiksi yleismaiksi. Vähitellen kruunu alkoi käyttää yleismaihin määräysvaltaansa ja vuonna 1542 Kustaa Vaasa otti yleismaat Ruotsin kruunulle. Näin valtio sai vapaat kädet erämaiden asuttamiseen.


title: Yhteismaa

text: Kylien yhteismaat saivat rajansa lopullisesti isojaoissa. Kunkin kylän osuus yhteismaista määrättiin verotuksessa käytettyjen manttaalien perusteella. Yhteismaana olleet kylien metsät jaettiin talojen kesken manttaalien mukaisessa suhteessa. Kylien ulkopuolelle jäävä liikamaa erotettiin valtiolle. Poikkeuksen tekivät eräät Pohjois-Suomen pitäjät, joissa tietty osa taloille jaossa olleista metsistä erotettiin kaikkien talojen yhteisiksi yhteismetsiksi.


title: Yhteismaa

text: Kun yhteismaan osakkaana olivat koko pitäjän talolliset, oli kyseessä pitäjänmetsä; tällaisia oli Suomessa vain Varsinais-Suomessa, Maskun kihlakunnassa. Sen sijaan Ruotsissa instituutiota esiintyi jonkin verran laajemmin. Ruotsissa kihlakunnan tilallisille yhteisesti kuuluva maa- tai vesialue oli kihlakunnan yhteismaata.


title: Yhteismaa

text: Myöhemmin yhteismaaksi on kutsuttu jakotoimituksissa yhteiseksi jätettyä maa-aluetta, joka saattoi toimia esimerkiksi mudan, saven, soran tai turpeen ottopaikkana tai vaikkapa yhteisenä venevalkamana. Oikeastaan tällaista aluetta tulisi kutsua yhteiseksi alueeksi.


title: Iskelmäkaruselli

text: Iskelmäkaruselli ("The Band Wagon") on Vincente Minnellin ohjaama yhdysvaltalainen musikaalielokuvan klassikko vuodelta 1953. Arthur Schwartz ja Howard Dietz tekivät musiikin alun perin samannimistä Broadway-musikaalia varten. Pääosissa ovat Fred Astaire ja Cyd Charisse ja koreografian elokuvaan tekivät Michael Kidd ja Oliver Smith.


title: Iskelmäkaruselli

text: "Iskelmäkaruselli" on backstage-musikaali, jossa seurataan Broadway-musikaalin valmisteluja aina ensi-iltaan asti.


title: Iskelmäkaruselli

text: "The New York Timesin" kriitikot valitsivat "Iskelmäkarusellin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Iskelmäkaruselli

text: Aluksi on tarkoituksena tehdä jonkinlainen ""Jobin kirja nykyajalle sovitettuna"" - mutta viihteen ja korkeakulttuurin yhteistyö ei sujukaan kommelluksitta ja ensi-illasta tulee täydellinen fiasko.


title: Iskelmäkaruselli

text: Tony Hunter (Astaire) lahjoittaa omistamansa arvotaulut uuden yrityksen rahoitukseen ja nyt unohdetaan korkeakulttuuri kokonaan: syntyy episodikokoelmainen musikaali josta tuleekin menestys.


title: Iskelmäkaruselli

text:
Fred Astaire yltää parhaimmilleen tässä elokuvassa - eikä ihme: hänhän esittää käytännössä itseään! Hänen ja Cyd Charissen tanssi puistossa ("Dancing in the Dark") ja upea film noir -henkinen musikaaliepisodi Girl Hunt antavat loistavan näytteen kahden taiteelleen omistautuneen tanssijan tulkintakyvystä.
Oscar-ehdokkuudet:


title: Välillinen tekeminen

text: Välillinen tekeminen on rikosoikeudellinen nimitys, joka tarkoittaa rikoksen tekemistä sellaisen henkilön välityksellä, jota ei voida teosta rangaista. Tällaiseen välittömään tekijään ei kohdisteta rikosoikeudellista seuraamusta, jos hän on tehnyt rikoksen


title: Välillinen tekeminen

text: Toista henkilöä välikappaleena käyttävä "välillinen tekijä" saa välittömän tekijän rikkomaan lakia esimerkiksi erehdyttämällä, käskemällä, yllyttämällä tai käyttämällä hyväkseen tämän heikkoa älyä. Välitön tekijä voidaan jättää rankaisematta, mutta välillinen tekijä tuomitaan varsinaisena tekijänä rangaistukseen.


title: Välillinen tekeminen

text: Välillisen tekemisen vastakohta on omakätinen rikos. Välillisestä tekemisestä säädetään rikoslain 5 luvun 4 pykälässä.


title: Ammodytes

text: Ammodytes on tuulenkalojen suku, johon kuuluvat seuraavat kuusi lajia:


title: Omakätinen rikos

text: Omakätinen rikos on rangaistavaksi säädetty teko, joka tehdään henkilökohtaisesti, ketään toista välikappaleena käyttämättä. Tällaisen rikoksen välillinen tekeminen on mahdotonta. Omakätinen rikos on esimerkiksi rattijuopumus.


title: Olympus PEN E-P2

text: Olympus PEN E-P2 on Olympuksen toinen Micro Four Thirds -järjestelmää käyttävä kamera. Se julkaistiin 5. marraskuuta 2009.


title: Nizzasta puheenollen

text: Nizzasta puheenollen ("À propos de Nice") on Jean Vigon ohjaama ranskalainen mykkä dokumenttielokuva, joka valmistui 1929. Se oli Jean Vigon esikoiselokuva.


title: Nizzasta puheenollen

text: Elokuvaa sävyttää musta huumori, kun se tarkastelee rikkaita ja köyhiä nautintojen kaupungissa, jota kuolema tarkkailee. "Miten puolessa tunnissa voi kertoa kaiken?" kysyy Peter von Bagh elokuvaesittelyssään.


title: G.I.T.: Get It Together

text: G.I.T.: Get It Together on The Jackson 5 -yhtyeen seitsemäs studioalbumi.


title: Delawaren piirikunta

text: Delawaren piirikunta ("Delaware County") on usean piirikunnan nimi Yhdysvalloissa:


title: Luoto (saari)

text: Luoto on pieni, tavallisesti puuton saari. Pientä luotoa voidaan nimittää isoksi kariksi, jos se ulottuu vain vähän veden pinnan yläpuolelle. Luodon ulkonäön perusteella käytetään nimityksiä heinäluoto, kallioluoto ja kivikkoluoto. Myös kokonaan vedenalaista muodostumaa voidaan kutsua luodoksi.


title: Luoto (saari)

text: Suomen kirjoitetussa kielessä luoto-sanaa käytti jo Mikael Agricola. Sanan alkuperästä ei ole varmuutta. Sitä on pidetty omaperäisenä, vaikka sillä ei ole vastineita etäsukukielissä. Toisaalta on mahdollista, että se on laina germaanisista kielistä. Luodolla on vastine monessa lähisukukielessä: inkeroisessa ja vatjassa sitä vastaa "looto," karjalassa "luoto," vepsässä "lodo" ja viron murteissa "lood".


title: Luoto (saari)

text: Paikannimissä varsinkin läntisessä Suomessa sana luoto voi esiintyä myös isompien saarien nimissä, kuten esimerkiksi Harvaluoto Piikkiössä, Hailuoto, Olkiluoto Eurajoella ja Raippaluoto Mustasaaressa.


title: Ylämaan koulu

text: Ylämaan koulu on entisessä Ylämaan kunnassa (nyk. Lappeenranta) sijaitseva alakoulu. Vuonna 2016 siellä oli 75 oppilasta. Koulurakennuksessa sijaitsee myös liikuntasali ja kirjasto. Ylämaan koulussa toimii ainoastaan ala-aste, joten koulun oppilaat siirtyvät yläasteelle ensisijaisesti Kesämäenrinteen kouluun.


title: Natriumvetysulfiitti

text: Natriumvetysulfiitti eli natriumbisulfiitti (NaHSO) on natriumkationien ja vetysulfiittianionien muodostama epäorgaaninen ioniyhdiste. Yhdistettä käytetään muun muassa orgaanisessa synteesissä, selluteollisuudessa ja elintarvikkeissa lisäaineena.


title: Natriumvetysulfiitti

text: Huoneenlämpötilassa natriumvetysulfiitti on valkoista tai väritöntä kiinteää ainetta. Teollisuuden käyttöön aine myydään usein vesiliuoksena. Vesiliuos on lievästi hapanta..


title: Natriumvetysulfiitti

text: Yhdiste on pelkistin. Kuumennettaessa se hajoaa, jolloin muodostuu natriumpyrosulfiittia, ja vettä.


title: Natriumvetysulfiitti

text: Natriumvetysulfiitti hajoaa myös happojen, kuten suolahapon vaikutuksesta.


title: Natriumvetysulfiitti

text: Teollisesti natriumvetysulfiittia voidaan valmistaa johtamalla rikkidioksidikaasua kylmään kylläiseen natriumkarbonaattiliuokseen.


title: Natriumvetysulfiitti

text: Natriumvetysulfiittia voidaan käyttää orgaanisessa synteesissä pelkistimenä. Yhdisteen sisältämät vetysulfiitti-ionit reagoivat myös aldehydien kanssa muodostaen sulfonihapon. Tämä additioreaktion tuloksena muodostunut tuote voi reagoida edelleen syanidi-ionien kanssa, jolloin tuotteena muodostuu syanohydriini. Vetysulfiitti-ionien reaktiota aldehydien kanssa käytetään erityisesti aldehydien puhdistamiseen. Aldehydeistä muodostetaan sulfonihappo, joka erotetaan ja hydrolysoidaan, jolloin puhdas aldehydi vapautuu.


title: Natriumvetysulfiitti

text: Natriumvetysulfiitti on pelkistin, minkä vuoksi sitä voidaan käyttää puhdistettaessa jätevesistä haitallisia hapettavia yhdisteitä, kuten klooria tai kromaatti-ioneita.


title: Natriumvetysulfiitti

text: Natriumvetysulfiittia käytetään myös tekstiili-, sellu- ja kumiteollisuudessa. Natriumvetysulfiittia käytetään hapettumisenestoaineena ja säilöntäaineena muun muassa viineissä. Sen E-koodi on E222.


title: Kontaktia

text: Kontaktia Oy, aiemmin Finnet-Media, on suomalaisten puhelinyhtiöiden omistama digitaalisen markkinoinnin asiantuntijayritys.


title: Kontaktia

text: Kontaktia Oy kuuluu Finda Oy -konserniin, joka on ICT-alaan ja siihen liittyvään sijoitustoimintaan erikoistunut konserni ja DNA -konsernin suurin yksittäinen omistaja. Kontaktialla on toimipisteet Helsingissä, Lahdessa ja Tampereella. Kontaktiassa työskentelee noin 80 henkilöä. Kontaktia Oy on suomalainen yritys ja Suomalaisen Työn Liitto on myöntänyt sille Avainlippu -tunnuksen. Kontaktia Oy on IAB Finlandin, Asiakkuusmarkkinointiliiton ja Helsingin seudun kauppakamarin jäsen.


title: Kontaktia

text: Kontaktia Oy perustettiin 1995 Finnet-Media Oy:nä, ja se vaihtoi nimensä 2008 Kontaktiaksi. Alkuvuosina yritys toimi paikallisten puhelinyhtiöiden puhelinluettelotoimintojen koordinaattorina. Myöhemmin yhtiö oli viemässä puhelinluetteloita sähköiseen muotoon Internetiin. Kontaktia luopui painettujen puhelinluetteloiden liiketoiminnoistaan vuonna 2008 ja keskittyi verkkopalveluiden kehittämiseen ja tuottamiseen.


title: Tavda

text: Tavda () on Venäjällä Objoen vesistöön kuuluva joki. Se on Toboljoen vasemmanpuoleinen sivujoki, jonka valuma-alue sijaitsee Sverdlovskin ja Tjumenin alueilla pohjoisen Uralvuoriston itäpuolella taigalla.


title: Tavda

text: Tavdan lähteinä ovat joet Lozva ja Sosva, jotka virtaavat alas Uralvuorten pohjoiosien itäisiä rinteitä. Tavda virtaa leveässä laaksossa Länsi-Siperian alangolla ensin koilliseen, sitten kohti kaakkoa ja alajuoksullaan itään . Joet Lozva ja Sosva voitaisiin tulkita pääuoman sivujoiksi tai pääuoman yläjuoksuiksi, jolloin joen pituus lähes kaksinkertaistuisi. Tässä esityksessä on kuitenkin noudatettu venäläistä esitystpaa, missä sillä on kaksi erikseen käsiteltävää latvahaaraa. Joki virtaa siksi vain 719 kilometriä kunnes se yhtyy Bachelinossa () Toboljokeen 116 kilometriä ennen Irtyšjoen yhtymäkohtaa. Yhtymäkohdassa maaston korkeus on 38 metriä merenpinnan yläpuolella . Irtyšjoki on Pohjoiseen jäämereen laskevan Objoen suuri sivujoki. Tavda on liikennöintikelpoinen. Sen yläjuoksulla sijaitsee nelman kutualue.